
I. MESAJUL PUBLICITAR ŞI SOCIETATEA 
SUPRASATURATĂ INFORMAȚIONAL 


Chiar dacă firmele alocă bugete substanţiale pentru crearea şi producerea de 
reclame, uneori rezultatele (reflectate în vânzări) nu sunt pe măsură. Există situaţii în 
care un plus de creativitate sau o execuție inspirată a produsului publicitar poate avea o 
importanță mai mare pentru succesul campaniilor de publicitate decât suma de bani 
cheltuită. Indiferent cât de mare este bugetul, această activitate poate fi încununată de 
succes numai dacă produsele publicitare atrag atenția, comunică în mod eficient 
mesajele şi, în cele din urmă, determină luarea deciziei de cumpărare de către 
consumatorii din target. În concluzie, banii trebuie investiţi în elaborarea unor mesaje 
de publicitate eficiente, cu o capacitate mare de persuadare. De aici rezultă importanța 
deosebită a profesionalismului în conceperea şi executarea unui mesaj publicitar. 

Aglomeraţia mesajelor publicitare din canalele media (şi non-media), dar şi a 
altor tipuri de informaţii, creează mari neajunsuri celor care comandă produse 
publicitare. Astfel, o reclamă TV concurează pentru atenția telespectatorilor nu numai 
cu reclame la branduri din aceeaşi categorie (dând naştere fenomenului numit 
„aglomerarea în categorie”!), ci şi cu orice altă reclamă. Mai mult, concurează chiar şi 
cu emisiunile TV. În plus, producerea şi difuzarea unui mesaj publicitar de calitate este 
din ce în ce mai scumpă, iar probabilitatea ca ideea mesajului publicitar, în condiții de 
supraaglomerare informaţională, să ajungă la publicul ţină este redusă. Telespectatorul 
poate evita reclamele fie vizionând posturi necomerciale, fie schimbând canalul TV. 
Jack Trout vorbeşte despre existenţa a trei cercuri de apărare cu care se poate înconjura 
receptorul (potențialul cumpărător) unui mesaj publicitar: 

(a) expunerea selectivă — refuzul de a ne expune la anumite mesaje (nu privesc 
calupurile publicitare, nu citesc paginile de publicitate din ziare, nu ascult anumite 
emisiuni radio etc.); 

(b) atenţia selectivă — privesc la televizor sau citesc ziare, dar îmi îndrept atenţia 
doar asupra informaţiilor cu caracter publicitar care mă interesează; 

(c) retenția selectivă — privesc şi citesc anunţuri publicitare, dar rețin doar ce mă 
interesează’. 

Un bun produs publicitar trebuie să reuşească să treacă de toate aceste trei cercuri de 
apărare din jurul receptorului. De obicei, soluția este simplă şi dificilă, în acelaşi timp: 
mesajul creativ. 


! Max Sutherland, Alice K. Sylvester, De la publicitate la consumator, Editura Polirom, Iaşi, 2008. p. 
199. 
? Jack Trout, Steve Rivkin, Noua poziționare, Editura Bandbuilders, Bucureşti, 2008, p. 26. 

Creatorul de publicitate este obligat să conceapă mesaje care să acapareze 
telespectatorul (în cazul publicităţii TV), oferindu-i o motivaţie pentru a-l urmări. În 
consecință, cu cât mesajul transmis de publicitate este mai plin de fantezie, mai 
antrenant şi plin de satisfacţii (chiar artistice!) pentru consumatori, cu atât are şanse mai 
mari să fie bine receptat. Îndeplinirea acestor obiective necesită imaginaţie, creativitate, 
spirit inovator şi profesionism în executarea produsului publicitar. În termenii lui Pat 
Fallon, vor avea succes acele campanii publicitare ce pun accentul pe „pârghia 


fai 


creativă”, pe spiritul creativ, şi mai puțin pe „pârghia media”, adică pe cheltuirea unui 
buget imens pe timpi de emisie la televiziune şi radio sau pe spaţiu publicitar în paginile 
ziarelor şi revistelor”. Astfel, strategia creativă şi fineţea execuţiei joacă un rol din ce în 


ce mai important în privinţa succesului produselor publicitare. 


3 Pat Fallon, Fred Senn, Creativitatea în publicitate, Editura All, Bucureşti, 2008, pp. 1-2. 

II. PRINCIPII GENERALE ALE CONCEPERII 
MESAJUL PUBLICITAR 


Evident, în procesul generării unui mesaj publicitar reuşit, într-o primă fază vor 


fi elaborate mai multe variante de mesaj. Cum ar trebui să evaluăm mesajele de 


publicitate pentru a face alegerea cea mai bună? Specialiştii cred că mesajele publicitare 


trebuie să aibă cel puţin şase caracteristici „comunicaţionale”: 


l. 


Să posede o semnificație precisă, o semnificație care să sublinieze foarte 
exact şi repede avantajele care pot face brandul promovat unul de preferat 
sau mai interesant (decât cele concurente) pentru consumatori. Fără o 
semnificație exactă, fără o semnificație care să rezoneze cu totul special în 
mintea consumatorului, fără o semnificație care să poate fi înțeleasă imediat, 
mesajul nu reține atenția şi nu transmite ceea ce trebuie transmis. Brandul 
dintr-o anumită categorie care va reuşi să aibă o semnificație cu totul 
specială în mintea consumatorului va fi cel preferat. De regulă, în absența 
unei semnificații care să individualizeze un brand dintr-o categorie, 
consumatorii se vor ghida în alegerea lor după preț. 

Să fie construit în jurul unei idei remarcabile. Dacă o reclamă nu este 
construită în jurul unei idei mari va trece neobservată (precum o corabie în 
noapte). Totdeauna este necesară o idee mare pentru ca să-l scoţi pe 
consumatorul potenţial din indiferență, să-l faci să-ți observe reclama, să şi-o 
reamintească şi să treacă la acţiune. Ideile mari sunt, de obicei, idei simple. 
După cum spunea Charles Kettering, marele inventator de la General Motors 
„Problema asta, după ce va fi rezolvată, va fi simplă”. Ideile mari, simple, 
cer talent (chiar geniu) şi multă muncă. O idee într-adevăr mare, un concept 
creativ generos poate reprezenta sursa unor campanii derulate chiar timp de 
20 de ani - un exemplu ar fi conceptul ochiului acoperit pentru cămăşile 
Hathaway sau cowboyul pentru Marlboro. 

Să fie simple adică să fie centrate pe o caracteristică sau o valoare esențială a 
brandului promovat; în plus, trebuie să conțină un număr minim de elemente 
astfel încât, pe de-o parte, atenţia receptorului să nu fie distrasă de un 
element neesențial pentru identitatea brandului promovat şi, pe de altă parte, 
atenția acestuia sa fie focusată încă de la început pe elementul central al 
mesajului (esenţa brandului). Cu alte cuvinte, orice creativ ar trebui să-şi 
propună ca produsul publicitar să reuşească transmiterea mesajului „dintr-un 
foc, nu dintr-o rafală de gloanțe”. Ideal ar fi ca elementele neesenţiale 


4 Michael Newman, Salturi creative, Editura Brandbuilders, Bucureşti, 2006, p. 119. 

pentru identitatea brandului sau pentru modul în care acesta este poziționat 
nici să nu apară în mesaj. Prin apariția lor, ele nu fac altceva decât să 
paraziteze elementul (sau elementele) centrale. Un mesaj cu multe elemente, 
cu multe ingrediente, nu reține atenţia şi, în plus, nu poate transmite ceva 
precis deoarece elementele sale se canibalizează, se distrug unele pe altele în 
mintea receptorului. Atunci când 7-8 elemente, prezente într-un mesaj, 
concurează între ele pentru atenţia receptorului şi, implicit, pentru a fi 
asociate cu numele de brand rezultatul este că niciunul din elemente nu va 
reuşi să se impună. Idealul în materie de simplitate a produselor publicitare 
este acela de a utiliza un singur ingredient care să reuşească să transmită 
totul despre brandul promovat”. Aşa cum sublinia şi Jack Trout, „«mai mult» 
nu rezolvă situaţia. Problema este învățarea, nu şcolile; siguranța, nu 
numărul poliţiştilor; mobilitatea, nu numărul autostrăzilor; performanţa, nu 
produsele”. Aşadar, mai multe elemente prezente într-un produs publicitar, 
nu rezolvă problema eficienţei acestuia. Dimpotrivă. În publicitate, problema 
este să-l determini potențialul consumator să cumpere, nu să transmiți cât 
mai multe informaţii despre brandul promovat. Din acest motiv, un mesaj 
publicitar trebuie să se rezume la a transmite informaţie relevantă şi 
esenţială, cu o înaltă probabilitate în a fi acceptată. 

4. Să fie clare, nepretenţioase, directe, fără prea multe epitete, fără imagini 
încărcate sau suprapuse, cu scenarii care transmit imediat esențialul despre 
brandul promovat; 

5. Să fie distincte, adică, pe de o parte, să comunice consumatorilor prin ce se 
impune brandul promovat în faţa brandurilor concurente şi, pe de altă parte, 
să se distingă prin execuţie, prin modul isteț al realizării, al calități artistice, 
de alte produse publicitare; 

6. Să fie credibile. Această ultimă caracteristică este greu de îndeplinit, pentru 
că mulți consumatori pun la îndoială veridicitatea advertisingului în general. 
Cel puțin o treime din totalul consumatorilor apreciază mesajele de 
publicitate ca fiind „mincinoase” sau „nedemne de încredere”; de aici şi rolul 
narative în care este îmbrăcat un brand. 

Specialiştii în publicitate vor trebui să testeze, în prealabil, fiecare reclamă 
pentru a afla dacă produce impactul „comunicaţional” dorit asupra potenţialilor 
consumatori, dacă este lesne de înţeles, credibilă şi interesantă. 

Dar caracteristicile „comunicaţionale” ale mesajului publicitar trebuie să fie 
însoţite de o serie de caracteristici „de marketing” ale mesajului publicitar: 

1. Să fie centrat pe brandul căruia i se face publicitate; produsul publicitar final 
trebuie să focalizeze atenția potențialului consumator asupra esenței brandului şi 
să încerce să asocieze, în mod univoc, numelui de brand în mintea 
consumatorului potenţial un cuvânt care exprimă, la modul esențial, identitatea 


5 Ibidem, p. 131 

conceptuală a brandului promovat. David Ogilvy remarca faptul că 95% din 
toată publicitatea este creată ad-hoc, fără a se avea în vedere identitatea integrată 
a brandului. Celor mai multe produse le lipseşte o identitate consistentă, 
coerentă, de la un an la altul. Pe termen lung însă, numai acel producător care 
dedică toate eforturile sale de comunicare pentru construirea unei personalități 
definite cu mare acuratețe pentru brandul său va câştiga cea mai importantă cotă 
din piață. Dar astfel un brand reuşeşte să pătrundă în mintea consumatorilor şi să 
se menţină pe o poziţie eligibilă în procesul decizional. 

2. Să poziționeze într-o manieră unică brandul promovat, în raport cu brandurile 
concurente. Aşa cum remarca şi David Ogilvy, rezultatele unei campanii depind 
mai puţin de modul în care reclama este realizată (cu toate că acest aspect nu 
trebuie deloc neglijat!), decât de felul în care brandul este poziţionat. Prin 
urmare, poziționarea ar trebui hotărâtă înainte de crearea propriu-zisă a reclamei, 
şi în cele mai multe cazuri, această poziționare trebuie să aibă la bază o cercetare 
privind modul în care se poziţionează brandurile concurente (pentru găsirea unei 
nişe corespunzătoare pentru brandul propriu). Unul dintre cele mai 
convingătoare exemple de afacere devenită un succes datorită poziționării este 
Starbucks. Brandul Starbucks, prin modul în care a fost poziţionat, a reuşit de 
unul singur să reanime întreaga industrie a cafelei. „În 1960, cafeaua avea o cotă 
de penetrare a pieței de 70%. Oamenii consumau în medie 3,2 căni de cafea pe 
zi. Până în 1988, gradul de penetrare scăzuse la 50%, iar consumul zilnic scă- 
zuse la 1,67 căni. Toată lumea se pregătea să considere cafeaua un domeniu 
mort. Teoria era că noii şi tinerii consumatori nu doreau băuturi fierbinți, nu 
agreau gustul cafelei şi nu aveau timp pentru o băutură care se consumă încet. 
Apoi, a apărut Starbucks, care a realizat patru lucruri incredibile: (1) Au 
redefinit întreaga afacere. Dintr-o dată, să mergi la o cafea nu mai avea ca bază 
cafeaua în sine; era o experiență socială. (2) Au repoziționat domeniul. Nu mai 
exista plictisitorul «O cafea, vă rog». Acum există amestecurile gourmet, 
cappuccino, espresso, latte, brioşe dietetice şi mese unde îţi poţi conecta 
laptopul. (3) I-au refidelizat pe consumatori. Cafeaua a devenit un mod de 
incitare a simţurilor, un mod de a descoperi lumea şi de răsfăţ. (4) Au reaprins 
pasiunea consumatorilor pentru cafea. «Cafeaua mea, modul meu de viață, la 
naiba!» Drept urmare, industria a fost revitalizată şi tendința de scădere a 
consumului a fost complet schimbată. În 1999, cota de penetrare crescuse până 
la 76%, iar consumul zilnic de cafea ajunsese la 3,5 căni — mai mult decât în 
1960. Până şi porţiile erau mai mari: 33% din căni au mai mult de 8 uncii. în 
1988, când cafeaua nu mai părea să aibă nici un viitor, Starbucks avea 33 de 
magazine. Astăzi au aproape 5 000”. Aşadar, prin decizia de poziţionare unui 
brand i se poate găsi o reţetă de viaţă lungă sau poate fi înmormântat. 

3.Să promită ceva important potenţialului consumator. În general, comunicarea 


ê Jack Trout, Steve Rivkin, Op.cit., p. 37. 
i Sergio Zyman, Armin Brott, Sfârşitul advertisingului aşa cum îl ştim, Editura Publica, Bucureşti, 2008, 
p. 109. 

organizată în jurul unui brand conduce la vânzări, provoacă comportament de 
cumpărare dacă mesajul publicitar transmite un beneficiu clar către potențialul 
cumpărător. Un brand bine construit promite un avantaj unic şi competitiv. lar 
produsul sau serviciul din spatele brandului trebuie să aibă într-adevăr avantajul 
promis. În esenţă, „scopul advertisingului este să vândă mai multe produse mai 
multor oameni pentru mai mulți bani”5. Or, lucrul acesta se întâmplă doar atunci 
când cumpărătorii ştiu exact cu ce beneficiu se aleg atunci când plătesc pentru 


achiziționarea unui brand. 


4. Să diferenţieze brandul propriu de brandurile concurente. Rațiunea din spatele 


imperativului diferențierii este aceea că oamenii nu vor şi nici nu cumpără 
lucruri identice. După Sergio Zyman, există trei strategii distincte de diferențiere 
ce pot fi comunicate prin publicitatea făcută unui brand: (a) Mai mult pentru 
mai mult. În acest caz, mesajul publicitar le transmite actualilor şi potenţialilor 
consumatori faptul că, pentru o sumă de bani plătită în plus, pot primi mai mult 
decât pot obține în altă parte. O astfel de strategie a fost adoptată în mod 
constant de Coca-Cola, McDonald's sau Nike. Acest „mai mult” poate fi uneori 
mai dificil de identificat în interiorul unui mesaj publicitar. „În funcţie de produs 
sau serviciu, mai mult se poate referi la cantitate, serviciu, viteză, calitate sau 
oricare alt factor important pentru consumator. Dar, oricum ai defini acest mai 
mult, nu este de ajuns doar să îl oferi. Va trebui să răspândeşti acest mesaj în 
rândul consumatorilor, altfel te străduieşti degeaba. Multe companii fac cele mai 
bune produse din categoria lor, au cele mai performante tehnologii de producție 
şi folosesc ingredientele cele mai bune. Dar nu spun niciodată acest lucru şi 
consumatorilor”. Trebuie să transmiți constant că acel „mai mult” plătit se 
traduce în beneficii reale (psihologice sau imaginare) şi calitativ superioare 
pentru consumator. (b) Mai mult pentru mai puţin. În acest caz, mesajul 
publicitar le transmite actualilor şi potenţialilor consumatori faptul că, pentru o 
sumă de bani mai mică, pot primi mai mult decât pot obţine în altă parte. „Exact 
asta fac magazinele universale şi brandurile generice (...) Ei folosesc cam 
aceleaşi reprezentări ca brandurile naţionale, uneori chiar copiind aspectul, 
mărimea, forma şi culoarea brandului naţional. Dar costurile lor de marketing, 
de procesare şi de distribuție sunt mai mici, costurile mai mici fiind şi 


»10. (e) Mai puțin pentru mai puțin. În 


poziţionarea pe care o prezintă clienților 
acest caz, publicitatea brandurilor nu transmit nimic în mod special cuiva, lăsând 
totuşi impresia că oferă produse şi servicii la fel de bune ca ale altora, fiind însă 
mult mai ieftine. „Acestea sunt produsele generice, cele care au scris pe etichetă 
«mâncare» sau «bere». Într-un fel aceste produse concurează cu mărcile 
magazinelor universale şi cu brandurile naţionale doar în ceea ce priveşte preţul. 
Calitatea nici nu intră în discuţie. De fapt, clienții chiar se aşteaptă ca aceste 


produse să fie mai slabe din punct de vedere calitativ. Ele nu oferă prea mult în 


8 Ibidem, p. 29. 
” Ibidem, p. 74. 
1 Ibidem. 

sensul beneficiilor nemateriale”!. Diferenţierea prin publicitate a brandului 
propriu este un imperativ ce nu poate fi niciodată ignorat. Totuşi, diferenţierea 
nu este un scop în sine. Pentru atingerea scopului fundamental — creşterea 
vânzărilor — diferenţierea pe care o realizează advertisingul trebuie să fie 
relevantă pentru cumpărătorul actual şi potențial. De exemplu, „marea diferență 
pe care obişnuia să o ofere Pizza Domino's era timpul scurt de livrare. Dacă te 
grăbeai să hrăneşti copiii şi nu aveai timp să faci ceva de mâncare, puteai primi 
o pizza în 30 de minute, şi astfel necesităţile tale imediate erau rezolvate. 
Domino's şi-au creat brandul la nivel mondial pe baza faptului că reuşeau într- 
adevăr să livreze o pizza în 30 de minute. În esenţă, Domino's nu vindea pizza, 
ci o soluţie, anume: «Iată mâncarea care îţi va rezolva problema timpului»”"?. 
Aşadar, publicitatea Pizza Domino's a pus accentul pe o diferență relevantă 
pentru consumatorul potenţial; acesta putea obține o masă gustoasă într-un timp 
foarte scurt. Trebuie însă ştiut faptul că relevanța unui anumit mesaj publicitar 
este o chestiune mobilă. „Doar pentru că un mesaj este relevant la un moment 
dat, în anumite condiții, pentru un anumit grup de oameni, acest lucru nu 
înseamnă că va rămâne relevant pentru totdeauna în condiții similare”!5. 
Evident, nu orice diferenţiere este însă şi relevantă. De pildă, „Gillette a lansat 
Mach 3, un aparat de ras futurist care oferea un bărbierit mai bun pentru că avea 
trei lame în loc de două. Cu adevărat genial. A avut un succes atât de mare, încât 
au transformat Mach 3 într-o întreagă gamă de produse pentru toaleta masculină. 
Apoi, din senin, au lansat «noul» Mach 3, al cărui singur element distinctiv nu 
era decât culoarea albastră. De fapt, acesta a fost şi singurul lucru pe care s-au 
gândit să-l spună în reclamă: «E albastru!». Din nefericire pentru Gillette, 
nimeni nu s-a sinchisit de asta. Sigur, lamele de bărbierit albastre sunt o noutate, 
dar, pentru majoritatea oamenilor care se bărbieresc culoare este absolut 
irelevantă. Ei nu vor decât un ten neted, sau picioare netede, sau un subraț fin, 
fără să piardă prea mult sânge. Nu-i de mirare că produsul a fost un eşec total”!?. 
În aceeaşi ordine de idei, Bill Bernbach spunea că banalitatea nu-ţi vinde 
produsul, dar nici originalitatea fără legătură. Aşadar, diferențierea de dragul 
diferenţierii nu este acelaşi lucru cu diferențierea relevantă. 

5. Să fie adresate exact targetului avut în vedere de clientul agenţiei de publicitate 
şi să fie construite după caracteristicile sociopsihologice, determinate prin 
cercetare, ale membrilor targetului respectiv. Orice agenţie bună trebuie să ştie 
cum să poziționeze brandurile pentru diferitele segmente demografice ale pieţei: 
pentru bărbaţi, pentru copii, pentru fermieri, etc. Dar nu este suficient doar să 
identifici un target; pentru a avea succes trebuie să îți poziţionezi produsele 
pentru segmentele psihologice ale pieţei. De pildă, campania pentru Mecedes- 
Benz produsă de agenţia Ogilvy & Mather a fost poziționată astfel pentru a se 


'! Ibidem, pp. 14-75 
12 Ibidem, p. 16 
'5 Ibidem, pp. 17-78. 
14 Ibidem, p. 771. 

potrivi non-conformiştilor, celor care râd disprețuitor la simbolurile de clasă şi 
resping apelurile mai potrivite pentru snobi. 

6. Să poată determina, în cele din urmă, o modificare a comportamentului 
membrilor targetului în sensul multiplicării actului de cumpărare. Artizanii unei 
campanii publicitare se pot mulțumi doar cu creşterea notorietății unui brand în 
urma derulării acesteia, doar dacă şi-au propus să obțină numai lucrul acesta. 
Succesul deplin al unei campanii publicitare se judecă, de cele mai multe ori, în 
funcţie de creşterea vânzărilor. Or, principala sarcină a unui mesaj publicitar este 
tocmai să determine o sporire a vânzărilor 

III. CREAȚIA ÎN PUBLICITATEA 


Ideile de creație şi creativitate ne trimit, în mod obişnuit, către libera imaginaţie şi 
una concepută de dragul creației, ci una ce ține cont de o anumită conjunctură 
economică, de anumiți parametri şi anumite obiective care ţin de marketing şi 
comunicare. În plus, este un gen de creativitate contra-cronometru, care trebuie să ducă 
în cel mai scurt timp la crearea unui mesaj publicitar eficient. Aşadar, creativitatea 
publicitară trebuie să conducă, în cele din urmă, la creşterea vânzărilor. Eficacitatea 
creaţiei publicitare se măsoara în cotele de piață câştigate de client, în volumul de 
produse sau servicii vândute, prin modul în care percepția publicului fața de un brand s- 
a modificat în direcția imaginii dorite. Prin urmare, creația publicitară este o cale de a 
crea, de a menţine şi de a manageria legatura între brand şi consumator. Creaţia 
trebuie să aibă drept rezultat un mesaj care să asigure acea comunicare coerentă, onestă, 
simplă, despre brand, care să vorbească pe limba consumatorilor. Până la urmă, 
creativitatea în publicitate este o pârghie ce poate contribui decisiv la creşterea 
vânzărilor. 


III.1. Specificul creativităţii publicitare 


În esenţă, creaţia în publicitate posedă trei caracteristici distincte: (a) divergența 
— o reclamă trebuie să conţină ceva nou, diferit sau neobişnuit într-un anume mod; (b) 
relevanța — o reclamă trebuie să fie semnificativă, potrivită sau valoroasă pentru 
audiență (relevantă prin elementele ce vizează idenitatea de brand, cât şi prin elementele 
sale execuţionale — muzica, de pildă; astfel, putem vorbi de o relevanţă a brandului 
pentru consumator şi de o relavanță a reclamei pentru consumator); (c) eficiența — o 
reclamă trebuie să poată fi productivă, adică să-şi poată realiza obiectivele de 
marketing”. 

Poziția esențială a creației în publicitate nu poate fi contestată. Creația 
publicitară poate ridica sau poate coborî (sau îngropa definitiv) un brand. Poate face 
dintr-un brand necunoscut un nume semnificativ într-o categoria anume de produse. 
Poate transforma în mod ireversibil o afacere. Cum putem recunoaşte o reclamă 
creativă, de calitate? Pentru evaluarea calității unei reclame ar trebui să putem răspunde 
la două seturi de întrebări: 


'5 Robert E. Smith, Xiaojing Yang, „Toward a General Theory of Creativity in Advertising: Examining 
the Role of Divergence”, Marketing Theory, 2004, 4, 31, p. 36. 

1. Corespunde briefului clientului? Corespunde strategiei? Ce se înțelege din 
această reclamă? Prima impresie a fost pozitivă sau negativă? Produsul publicitar se 
adresează categoriei corecte de consumatori? 

2. Este o execuţie bună? Este beneficiul vizualizat într-un mod eficient? Este 
numele de brand vizibil? Este ideea centrala exprimată clar? Ideea centrală lasă loc 
dezvoltării unor campanii ulterioare? Daca da, cum ar putea arată celelalte execuţii? Îţi 
atrage ceva atenția în mod deosebit? 

Dacă ar fi să sintetizăm, o creație publicitară trebuie să satisfacă o serie de 
exigenţe: (1) să se bazeze pe o strategie puternică, (2) să se bazeze pe o idee clară şi să 
aibă un stil care impune, (3) să fie relevantă (ceea ce produsul oferă trebuie să aibă ecou 
în experiența consumatorilor şi să joace un rol în viaţa lor). Creaţia publicitară trebuie 
totodată (4) să genereze notorietate pentru brand, (5) să se constituie într-o campanie şi 
(6) să aibă impact îndelungat asupra targetului (reclama trebuie să ajungă la acea 
maturitate care să-i permită să reziste pe piaţa publicitară suficient timp pentru ca 
publicul să o internalizeze). Alte caracteristici ale creației publicitare sunt: (7) orientarea 
sau modificarea atitudinilor grupurilor-țintă în direcțiile stabilite în strategia de 
publicitate, (8) impactul în cât mai multe media, şi nu doar într-unul singur (TV, radio, 
presă etc.), (9) să fie suficient de flexibilă, astfel încât să permită realizarea unor 
execuţii adaptate diverselor canale de comunicare sau pieţe, schimbărilor economice, 
activităţilor concurenţei etc.) şi (10) să dezvolte afacerea clientului!€. Pentru evaluarea 
calității unei creații publicitare, creativii ar trebuie să țină cont de următoarele criterii şi 
linii directoare: 

Îmi capteaza atenţia fără a-mi provoca confuzie? Comunică cu simplitate? Ar avea 

prestanţă într-o revistă plină de reclame sau într-un calup publicitar? 

Este empatică cu audiența vizată? Este audiența clar definită? Te face sa te implici 

(„Despre mine e vorba în reclama?”)? 

Comunică într-un mod clar beneficiul principal? Transmite vreo motivaţie, rațională 

sau emoțională, pentru a cumpăra? 

Există un element vizual memorabil? Există un titlu sau o fraza de excepţie? 

Îţi crează un sentiment pozitiv faţă de brand, faţă de reclamă, față de producator? 

Exista vreun element al reclamei, cat de mic, ce poate fi îmbunatăţit? Cum poate fi 

îmbunatăţit'"? 
Mulţi profesionişti ai domeniului nu ezită să însă să sublinieze greutatea şi caracterul 
dificil al creaţiei publicitare. De pildă, Luke Sullivan celebru copywriter scria: „Întregul 
proces de creaţie este stupid. E ca şi cum ai spăla un porc. Se face mizerie nu sunt 
reguli, nu ai un început clar, un mijloc sau un sfârşit; este cam greu de suportat şi, când 
ai terminat, nu ştii dacă porcul este curat şi nici măcar dacă ceea ce ai spălat era un porc, 
până la urmă. Bine ai venit în departamentul de creaţie”!5. Tocmai pentru că procesul 
creativ este lipsit de reguli, tocmai pentru că nu există soluții preambalate, tocmai 


16 Dan Petre, Mihaela Nicola, Introducere în publicitate, Editura Comunicare.ro, Bucureşti, 2004, p. 142. 
1 Ibidem, p. 143. 

'* Luke Sullivan, Hei, Whipple, încearcă asta. Un ghid pentru a crea reclame de excepție, Editura 
Brandbuilders, Bucureşti, 2004, p. 64. 

pentru că ingeniozitatea unei soluții creative poate avea un impact decisiv asupra 
derulării unei campanii publicitare, munca oamenilor de creaţie este dificilă, dar 
imposibil de înlocuit cu altceva. 


III.2. Tehnici creative utilizate în publicitate | 


Identificarea celui mai bun concept creativ sau celei mai bune execuţii pentru un 
mesaj publicitar presupune o doză mare de creativitate. Pentru că în departamentul de 
creaţie soluțiile trebuie găsite aproape de fiecare dată într-un interval scurt de timp, 
nimeni nu-şi poate permite să aştepte până în momentul în care art directorului sau 
copywriterului îi apare o idee salvatoare. Pentru identificarea rapidă a celor mai bune 
soluţii creative sunt utilizate o serie de tehnici creative. După Michele Jouve, există 
tehnici de stimulare a creativității preponderent asociativ-imaginative, în care este 
solicitată preponderent emisfera dreaptă, („gândirea în imagini”, „povestirea pentru 
copii”, „dacă ar fi...”, „marţienii”) şi tehnici imaginativ-raţionale, în care cel două 
emisfere sunt solicitate în egală măsură („distrugerea voită”, „produsul ideal”, 
„brainstorming-ul”). Vom înfăţişa aceste metode aşa cum le expune Michele Jouve în 
lucrarea sa Comunicarea. Publicitate şi relații publice. 


lll.2.1. Tehnici asociativ — imaginative 


Aceste tehnici se bazează în principal pe metaforizare şi găsirea de analogii. 


A. Gândirea în imagini Este vorba despre un joc colectiv care se bazează pe 
principiul asocierilor de idei şi care urmăreşte o regie 


simplă: plecând de la un brand X, de la o idee asociată acestuia, primul participant 


enunță o imagine care îi corespunde; cel de-al doilea îl completează, apoi al treilea face 

acelaşi lucru la rândul său şi aşa mai departe. Acest exerciţiu prezintă trei avantaje : 
acumularea simbolurilor, îmbogățirea unei imagini spontane, ducând uneori la un 
tablou, un decor, o scenă; 
revelarea unui anumit număr de asocieri de idei pe care altfel nu le-am fi luat în 
considerare şi care pot reprezenta drumul mental al unui consumator în faţa unui 
mesaj publicitar (drum care nu merge neapărat în acelaşi sens cu cel al creaţiei); 
impulsionarea unei dinamici care permite încercuirea unor derapaje (care vor putea 
fi, prin urmare, evitate). 


B. Povestirea pentru copii 


povesti unui copil. Acest exercițiu - mai dificil decât pare, pentru că diferențiază 


Procedeul se rezumă aici la exploatarea unui brand, a 
unui produs, a unui serviciu, a unei organizaţii, a unei 


activităţi, în termenii cei mai simpli, ca şi cum i-am 


numeroase puncte care par evidente pentru un adult, dar nu sunt de fapt evidente - se 
dovedeşte preţios pentru: 
construirea unei argumentaţii clare, accesibile, plecând de la un mesaj complex 
(tehnic, ştiințific...); 

degajarea unor argumente, detalii, idei originale plecând de la un subiect despre care 
se credea că nu mai este nimic de spus ; 

trimiterea la formularea imagistică, vie, a unui mesaj funcțional, pragmatic. 

Aplicat la publicitate, acest joc colectiv bine cunoscut în alte 
domenii („portretul chinezesc”) constă în imaginarea produsului 
sau întreprinderii sub forma unei ţări, unui film, a unei culori, a 
unei melodii etc. Un membru al grupului, care, bineînţeles, nu ştie la ce produs se face 
referire, îi interoghează („dacă ar fi... 2), interpretează răspunsurile şi trebuie să 
descopere despre ce este vorba. Exerciţiul are ca efect producerea unui mare număr de 
simboluri, care vor putea servi, după exploatare, la: 


C. Dacă ar fi... 


conceperea unui mesaj, a unui spot, a unui clip, a unui logo etc. 

distingerea registrului în care a fost plasat spontan produsul sau întreprinderea şi a 

valorilor, semnificaţiilor care i-au fost atribuite. 
Exerciţiul permite şi evaluarea inteligibilității unui simbol, după cum s-a reuşit sau nu 
să se identifice prin intermediul lui produsul (este de la sine înțeles că simbolurile care 
nu spun suficient unui imaginar colectiv trebuie eliminate). 


Este vorba despre descoperirea şi descrierea, şi în acest caz, a 
ý unui produs, a unei întreprinderi, a unui procedeu, a unei 
metode... aşa cum ar face-o un extraterestru. 

Oricât de surprinzătoare poate părea, această metodă dă rezultate excelente în măsura 
în care ajută la decelarea disfuncționalităților, la demonstrarea modurilor de utilizare la 
care nu se mai reflectează pentru că sunt prea obişnuite, asimilate. 

Aplicat publicităţii, exercițiul permite : 


„privirea” unui produs banalizat cu alţi ochi, găsirea a ceea ce poate el avea magic, 
extraordinar; 

detectarea locurilor în care el este complicat în mod inutil (sau, pur şi simplu, nu 
aduce nimic); 

atingerea unui imaginar puțin „nebun”. 


lll.2.2. Tehnici imaginativ — raţionale 


Acest gen de tehnici de sporire a creativităţii presupun o împletire a exerciţiilor 
libere ale imaginaţiei cu analize raţionale asupra celor mai bune variante de soluții. 


A list ită Cum arată şi numele, este vorba, nici mai mult nici mai 
-| A. Distrugerea voită j ; : ; 
E 8 puţin, despre „demolarea” unui produs, a unui proiect, 


despre crearea unei controverse în jurul acestuia. Interesul 


acestei metode este dublu : 
imaginarea, în cel mai rău caz, a tuturor obiecțiilor posibile şi pregătirea răspunsului; 
operarea a ceea ce numim, în termeni de creativitate, o „descotorosire”, adică 
eliminarea tuturor derapajelor, ideilor excesive, concepute într-un elan de entuziasm. 


Metoda în discuție doreşte să ne străduim să sublimăm 
B. Produsul ideal 


brandul (chiar în sensul rezultatului ce trebuie atins), să ni-l 
(nu este acesta, de altfel, obiectivul publicitar?). 


imaginăm într-un fel ca ajungând la un grad de perfecțiune 

Chiar dacă abordarea redevine mai obiectivă în momentul elaborării mesajului, 
produsul este pus într-o lumină favorabilă, în mod natural, prin idealizarea lui. De 
aceea, nu mai este vorba despre exprimarea în termeni ideali a unui produs care nu este 
aşa, ci despre descrierea în termeni credibili a unui produs devenit ideal. 
Brainstorming-ul se dovedeşte o tehnică foarte eficientă 
în măsura în care i se respectă regulile ; de obicei, este 
utilizată profitabil în munca de echipă. 
Această metodă are particularitatea de a reuni rigoarea analizei, a evaluării, a 
spontaneității imaginaţiei, a improvizației. 
Organizarea: 

un grup de zece participanţi (maximum); 


C. Brainstorming — ul 


observatori care, fără să intervină sau să reacționeze, vor nota tot ceea ce se va 
spune; 
un animator care are misiunea de a veghea la buna desfăşurare a operaţiunilor (cu 
obligația de a rămâne neutru; nu trebuie să emită nici o idee personală, nici o 
aprobare sau dezaprobare); el reformulează ceea ce nu este clar (după cel care a emis 
ideea), face sinteze parțiale în timpul şedinţei, distinge piste, relansează dezbaterea. 
Şedinţa: 
durată = minimum o jumătate de oră, până la maximum o oră şi jumătate ; 
fiecare lansează idei, cu toată spontaneitatea, în jurul temei propuse (poate fi vorba 
despre aspectele pozitive sau negative ale unui brand, produs, despre idei pentru un 
slogan, logo, scenariu sau eveniment.); 
trebuie respectate patru „legi” : sunt interzise orice judecăţi de valoare; se dă mână 
liberă imaginaţiei (fără autocenzură); cantitatea ideilor primează asupra calităţii lor; 
fiecare are posibilitatea de a se inspira din ideea altuia pentru a o transforma şi a o 
îmbogăți după bunul său plac. 
Animatorul nu trebuie, în nici un caz, să prevadă o organizare de genul adunării 
împrejurul unei mese, pentru că principiul de bază este spontaneitatea (el trebuie 
doar să vegheze ca participanții să nu se întrerupă unii pe alții şi să nu vorbească toți 
în acelaşi timp). 
Trierea soluţiilor 
Observatorii se reunesc pentru a opera o selecție plecând de la ansamblul părerilor 
emise; sunt păstrate 10 până la 15% din totalul sugestiilor formulate ; 
Alegerea, efectuată cu toată obiectivitatea şi neutralitatea, nu se supune decât 
următoarelor criterii: originalitate, un realism minimal, eficacitate, rapiditate, adică 
uşurinţă de punere în aplicare. 
Se dovedeşte foarte utilă solicitarea către participanţi de a preda un proces-verbal al 
şedinţei, de a trage concluzii doar pe baza memoriei şi autoevaluării şi de a compara 
documentul cu rezultatele consemnate de către observatori. Aceasta permite 
evaluarea decalajului posibil între intenţie şi formulare; în plus, permite unui grup de 
a deveni conştient de ceea ce a putut produce”. 
Utilizarea acestor tehnici de stimulare a creativităţii nu ne poate garanta găsirea soluţiei 
creative optime, dar poate crea un set de posibilități care, în cele din urmă, prin rafinare 
şi dezvoltare, să ducă la soluţia dorită. 


19 Michèle Jouve, Comunicare. Publicitate şi relaţii publice, Editura Polirom, laşi, pp. 282-285. 

IV. TIPURI DE RECLAME 
ŞI ELEMENTELE ACESTORA 


O clasificare extrem de cuprinzătoare a tipurilor de reclame se poate face în 
reclame de tip ATL (above the line) şi reclame de tip BTL (below the line). Mai precis, 
reclamele ATL sunt cele ce utilizează suporturi convenționale (în presa scrisă, TV, 
radio, printuri outdoor etc.), iar reclamele BTL sunt cele ce utilizează mijloace şi 
suporturi neconvenționale (mijloace de transport, stații de metrou, fațade de clădiri, 
construcții speciale etc.). Primul gen de reclamă este tipică pentru construirea imaginii 
unui brand, pentru comunicarea diverselor noutăţi (de genul: un alt preţ, o nouă variantă 
de produs, etc.); în plus, este utilizat în campanii la nivel naţional şi internațional. Cel 
din urma este, de obicei, vehiculul promoţiilor şi este utilizat cu precădere în 
publicitatea desfăşurată la nivel local. 

Orice reclamă este un instrument de comunicare mai mult sau mai puţin 
complicat ce adună, după o anumită „schemă”, o serie de elemente precum textul, 
imaginea, imaginea în mişcare, muzica etc. Elementele unei reclame pot fi împărțite în 
elemente structurale (ce apar în structura finală a reclamei) şi elemente procesuale 
(„paşi” ce trebuie parcurşi în conceperea şi producerea unei reclame) 


IV.1. Elementele structurale ale unei reclame 


Elementele care apar în arhitectura finală a unei reclame pot fi împărțite, la 
rândul lor, în trei categorii: elemente de identitate a brandului (identitate verbală şi 
vizuală), elemente prin care se comunică ceva despre identitatea brandului şi elemente 
execuționale (ce nu au vreo legătură cu identitatea brandului promovat). Primele ajută la 
identificarea rapidă a brandului; elementele din a doua categorie transmit, la modul 
esenţial, beneficiului pe care brandul îl aduce consumatorilor; ultimele elemente vizează 
designul reclamei, muzica sau anumite elemente introduse mai degrabă din rațiuni pur 
creative. 


1V.1.1. Elemente de identitate ale brandului 


Elementele prin care un brand este identificat. În reclame apar, de obicei, două 
astfel de categorii de elemente — cele ce ţin de identitatea verbală a brandului şi cele ce 
ţin de identitatea sa vizuală. 

Numele de brand reprezintă partea principală a identităţii verbale a brandului; 
este identitatea înregistrată la oficiul pentru mărci; în situația in care clientul lansează un 
produs sau un serviciu nou, agenția de publicitate este cea care trebuie, conform 

strategiei de marketing şi tipului de produs, să propună şi un nume pentru acesta (asta în 
situaţia în care clientul nu apelează la o agenţie de branding). Un nume bun de brand 
trebuie să respecte o serie de criterii: este legat de una sau mai multe calități fizice ale 
produsului sau este din zona imediata a acestuia (beneficiu principal, efect, folosire 
etc.); trebuie să fie uşor de pronunțat şi de citit; trebuie să fie memorabil etc. 

Sloganul este esența, exprimată în cuvinte, a unui brand; prin repetare şi prin 
prezenţa pe toate materialele publicitare devine element de identitate a acestui brand. 

Logoul este partea esențială a identității vizuale a unui brand. De obicei, este un 
însemn grafic ce simbolizează o companie sau o firmă. Logoul face mai uşor de 
recunoscut brandul, îl diferenţiază, îi asigură longevitate. 

Culoarea asigură vizibilitate şi diferențiere pentru un brand în măsura în care 
cei ce administrează brandul vor reuşi să asocieze în mod unic prin programele de 
comunicare desfăşurate o anumită culoare cu brandul lor. 


IV.1.2. Elementele ce comunică despre brand 


În care transpare identitatea conceptuală a brandului şi este subliniat atributul 
esențial. 

Titlul (Headline) transmite, de obicei, principalul beneficiu pe care îl oferă un 
brand. El sintetizează, într-o reclama de presa, de exemplu, ideea reclamei şi este plasat 
de regula în partea de sus a machetei de presa, cu un corp de litera mai mare decât restul 
textului. În medie, oamenii care citesc titlul sunt de cinci ori mai mulţi decât cei care 
citesc şi corpusul reclamei. Prin urmare, a nu vinde produsul încă din titlu, înseamnă a 
risipi 80% din bani. Din această cauză, cele mai multe titluri bine construite cuprind 
numele de marcă şi promisiunea. 

Subtitlul (Subhead): este un titlu secundar într-o reclama, cel care amplifică 
promisiunea din titlul principal. 

Bloc principal de text (Body Copy): este partea în care se comunica pe larg 
mesajul, argumentele sau unde se punctează esenţialul despre brand. 

Imaginea, statică sau în mişcare, vine să arate sau să sugereze ceva esențial 
despre brand. Reprezintă principalul element de captare a atenţiei într-o reclamă. 


IV.1.3. Elemente execuționale 


Elemente execuţionale sunt acele elemente dintr-o reclamă care nu au o legătură 
directă cu brandul promovat, dar care apar în structura finală a unei reclame: designul, 
layout-ul, muzica (fără a face parte din identitatea unui brand, prin difuzare frecventă şi 
prin asociere puternică cu un brand, muzica poate deveni parte a identităţii sale verbale. 
„Asocierea brandului cu o piesă muzicală cunoscută evidențiază brandul şi mai mult în 
mintea noastră şi face să crească probabilitatea de a ne gândi la brand ori de câte ori 
ascultăm muzica”), anumite culori — altele decât culoarea de brand, anumite imagini 
care nu au legătură directă cu brandul, fonturile etc. 


% Max Sutherlad, Alice K. Sylvester, De la publicitate la consumator, Editura Polirom, laşi, 2008, p. 137. 

|| IV.2. Elementele procesuale 


Etape în procesul creării unei reclame: 

Scenariu (Script): este povestea audio (spot radio) sau audio-video (spot TV) pe 
succesiune de momente. 

Macheta (Layout): este prezentarea grafica a unei reclame (print), cuprinzând 
toate elementele specifice (ex.: titlu, imagine, slogan, nume produs etc.). 

Scenariu ilustrat (Storyboard): este prezentarea ilustrata a unui spot TV, pe 
cadre esenţiale succesive, cu adnotări ce precizează stilul de filmare, elementele audio, 
textul pentru personaje şi pentru vocea de fundal. 

Despre toate aceste elemente ale unei reclame vom discuta pe larg în capitolele 
viitoare. Cum se ajunge însă la conceperea şi producerea unor reclame? Cum se decide 
care elemente vor face parte din reclamă şi cum vor fi ele asamblate în jurul unei idei 
creative? Toată această aventură a creării unor produse publicitare începe din momentul 
în care un agent economic decide să-şi facă mai bine cunoscută afacerea, să comunice 
clienților săi actuali şi potenţiali ce beneficii le pot oferi brandurile pe care le 
administrează. 


V. DE LA BRIEFUL CLIENTULUI LA BRIEFUL CREATIV 


Brieful clientului reprezintă un document ce conţine „comanda” dată către 
agenția de publicitate sau departamentul depublicitate intern, ce cuprinde toate 
informatiile necesare pentru executarea unui produs publicitar. Aceasta „comandă” 
porneşte de la client şi este „procesată” în departamentul de conturi înainte de a ajunge 
într-un format special la departamentul de creaţie. 


V.1. Brieful clientului ( sau brieful de agenție ) 


Un proiect în domeniul publicităţii este, de obicei, inițiat de un client care se 
adresează mai multor agenţii de publicitate. Anunţarea intenţiei se face printr-un brief 
care este trimis mai multor agenţii care, din perspectiva clientului, ar putea să ducă la 
bun sfârşit sarcinile proiectului respectiv. Acest brief al clientului conţine toate datele 
necesare pentru o bună conturare a proiectului publicitar: date despre calităţile 
produsului şi identitatea brandului, despre poziţionarea actuală a brandului, date despre 
modul în care se poziţionează principalele branduri concurente, date despre piaţă şi 
consumator, obiectivele ce trebuie atinse prin intermediul campaniei publicitare etc. 

Obiectivele urmărite de client prin campania publicitară pot fi împărțite în două 
categorii: 

1. Obiective de marketing: cum trebuie poziţionat brandul, ce volum de vânzări ar 
trebui atins şi în cât timp etc.; 

2. Obiective de comunicare: ce se doreşte comunicat consumatorului despre produs, 
acel atribut esențial pe care trebuie sa se centreze comunicarea; acesta poate fi un 
beneficiu rațional sau unul emoţional, de exemplu: o nouă variantă de produs, un 
preţ mai bun, ingrediente de calitate, efect după utilizare, stare emoţională, stare de 
confort etc. 

Proiectul trebuie finalizat în anumiţi parametri bugetari, brieful conţinând şi un 
buget estimativ. Întâlnirea sau licitaţia prin care se atribuie proiectul unei agenții de 
publicitate poartă numele de pitch. Un brief ce este înmânat de clientul potenţial 
agențiilor de publicitate interesate de proiect ar putea avea o formă de genul următor. 
Brieful dat aici drept exemplu a fost adresat unui număr de 20 de agenții în toamna 
anului 2005”. 

Brief 

1. Obiectivul pitch-ului: Identificarea unei agenţii care să se ocupe de producţia audio 

vizuală şi de media planning pentru campania de toamnă a cotidianului Averea. 


21 Acest brief este reprodus după Andrei Stoiciu, Cum să convingi un million de oameni? Manual de 
marketing & publicitate, Editura Ziua, Bucureşti, 2006, pp. 110-111. 

2.Selecţia: Selecția va fi făcută pe baza unui concept creativ (print, synopsis, etc.) 
propus de agenţiile participante. Conceptul trebuie să corespundă din punctul de 
vedere al poziționării şi al ideilor cu obiectivele campaniei de toamnă pentru Averea. 
Agenţiile selecţionate după prima fază (short list, maxim 3) vor fi invitate ulterior să 
facă şi o propunere bugetară. 
3.Deadline şi calendar de lucru: 

Pentru propunerea conceptului creativ: Luni, 19 septembrie, ora 14 

Pentru informarea agențiilor selectate pe short list: Marţi, 20 septembrie, ora 16. 

Pentru predarea propunerilor bugetare: Joi, 22 septembrie, ora 16. 

Pentru selecția agențiilor (eventual interviu, negociere): Vineri, 23 septembrie, ora 

14. 

Pentru completarea producției audio video: 7 octombrie 
4. Obiectivul campaniei de toamnă: Obiectivul campaniei este de a consolida imaginea 
şi de a creşte notorietatea brandului Averea în rândul audienței țintă. Atributele cu 
care dorim să fie asociat acest cotidian sunt: calitatea informaţiei, credibilitatea 
analizelor propuse, influența în mediul afacerilor, prestigiul colaboratorilor săi. 
Audienţa ţintă este formată din persoane cu venituri medii de peste 300 de euro, clasa 
mijlocie în devenire, oamenii care au venituri disponibile pentru investiţii imobiliare, 
vacanțe, mici întreprinzători, decidenți economici şi politici, responsabili în autorități 
de reglementare a politicilor economice, cititori de săptămânale economice. 
5.Produsul şi imaginea sa: Cotidianul Averea (www.averea.ro) a fost lansat în 
primăvara 2005 cu o campanie media (print, tv, radio). Au fost folosite trei clipuri care 
ilustrau ideea că Averea conține numai 1% hârtie iar restul este inteligență. De 
asemenea, clipurile evocau situaţii în care păstrarea integrităţii ziarului era mai 
importantă chiar decât degradarea propriului costum. De asemenea, a fost folosită o 
campanie outdoor cu panouri publicitare care susțineau mesajul Pregăteşte-te să înveţi 
să fii bogat cu imagini de prosperitate şi viață de lux. Poziționarea brandului Averea 
este următoarea: 

Pentru oameni de afaceri, decidenţi economici şi politici. 

Averea este un brand care oferă informaţie economică şi politică de calitate. 

Brandul are o poziţionare centrală, nu este un brand de nişă. 

Principalele beneficii oferite de brand: 

Răspunde la o nevoie nesatisfăcută sau satisfăcută parţial: cea de informaţie 

economică de calitate. 

Oferă o recompensă intelectuală: cea de informaţie inteligentă, 

Oferă o recompensă socială: cea de apartenenţă la clasa de mijloc şi de capacitate 

de influenţă; 
6. Mesaje: Următoarele mesaje trebuie să fie incluse în propunerea creativă: 

Campania de abonamente de toamnă Averea a început. 

Cei care se abonează pentru 2006 primesc banii înapoi dacă nu sunt mulțumiți de 

calitatea ziarului (cf. Averea este un ziar serios). 


264 


bb Construcţia mesajului publicitar 


Un brief de acest tip este trimis de managerul companiei ce doreşte conceperea şi 
executarea unei campanii publicitare (a unor produse publicitare) către mai multe 
agenții de publicitate. Agenţiile interesate de acest posibil cont vor participa la licitația 
organizată de companie (pitch) şi vor expune modul în care ei văd soluționate 
problemele ridicate prin brief. În cele din urmă, una dintre agenţii va fi aleasă pentru 
conceperea soluţiilor creative. Pentru cei ce lucrează în departamentul de creaţie al 
agenției ce este desemnată drept câştigătoare, brieful clientului are o importanță 
deosebită. În datele acestui brief este conținută platforma reclamelor viitoare sau, altfel 
spus, „obligaţiunile reclamei” impuse de client. Platforma unei reclame vizează ce este 
admis şi ce este interzis de către client, ce trebuie neapărat inclus în reclamă şi ce poate 
fi omis, cum trebuie poziționat brandul (în cazul în care este luată deja această decizie), 
ce gen de imagine trebuie să aibă brandul în urma campaniei, mesajul care trebuie 
transmis, ce elemente din identitatea actuală a brandului trebuie incluse în produsele 
publicitare etc. Plecând de la această platformă de reclamă, de la strategia stabilită de 
account planner, echipa creativă va propune conceptul creativ şi va concepe diversele 
execuții. 


V.2. Brieful creativ | 


După alegerea agenţiei de publicitate, departamentul de conturi al acesteia 
procesează toate datele primite de la client, le completează — dacă este necesar — cu 
informații din alte surse (studii de piață, studii despre consumatori, date despre 
concurență etc.). Toate acestea trebuie puse într-o succesiune logica, uşor de folosit într- 
un moment ulterior pentru a atinge obiectivele briefului. De acest lucru se ocupă, în 
principal, account plannerul. Sarcina plannerului este aceea de produce cel mai bun 
„advertising posibil, în stare să îndeplinească obiectivele de afaceri ale clientului, să se 
evidenţieze din mulțime, să spună lucrul potrivit oamenilor potriviţi şi să îi îndemne la 


22. Cu alte cuvinte, 


fapte ca rezultat al vizionării sau ascultării mesajului publicitar 
plannerul are dificila sarcina de a găsi strategia potrivită pentru ca, în ultimă instanță, 
produsele publicitare construite de agenție să aibă eficienţa solicitată de client. 

Prin procesarea datelor oferite de client şi a datelor suplimentare, account plannerul 
(împreună cu art directorul şi copywriterul) va elabora brieful creativ, adică un 
document intern al agenţiei ce cuprinde o serie de date şi indicații esenţiale cu privire la 
liniile conceptului creativ, strategia de comunicare utilizată şi caracteristicile finale ale 
produselor publicitare. Consistenţa şi conținutul briefului creativ diferă de la agenţie la 
agenție şi chiar de la proiect la proiect, însa, în principiu, trebuie să conțină următoarele 
informaţii: 

Care este problema clientului? 

Ce doreşte clientul de la agenție? (de pildă, o campanie de imagine pentru un brand, 

creşterea notorietății, creşterea vânzărilor cu un anumit procent etc.) 


” Jon Steel, Adevăr, minciună şi advertising. Arta account planningului, Editura Brandbuilders, 
Bucureşti, 2005, p. 72. 

Liniile esenţiale ale strategiei media (utilizarea anumitor canale media: TV, presa, 
radio, etc.) 

Care este identitatea brandului? 

Cum este poziționat acum brandul pe piaţă? Care sunt principalii competitori? 

Cui ne adresam prin comunicare? Posibilele date socio-psihologice despre 
consumator (nevoi ale acestuia, păreri, dorințe, stil de viață etc.) care pot fi 
folositoare; 

Care este cel mai important lucru pe care vrem sa-l transmitem? Care este IDEEA pe 
care dorim să o transmitem despre brand şi care sunt elementele care o susțin? Pe 
scurt, care este atributul pe care, în ultimă instanță, dorim să îl ataşăm de numele de 
brand? Care este conceptul creativ al campaniei? 

Cum vom spune ceea ce dorim să spunem? (ce gen de strategie va fi îmbrățişată în 
transmiterea mesajului publicitar); 

Informaţii despre execuţia efectivă a ideii (ce trebuie sa evităm şi ce trebuie neapărat 
sa facem: ce mesaj trebuie în mod explicit transmis, trebuie să apară sau nu imaginea 
produsului, trebuie să apară sau nu logo-ul sau sloganul etc.); 

Perioada de timp în care vor fi realizate produsele publicitare. 

În continuare vom prezenta un formular de brief creativ utilizat în agenţia J. Walter 
Thompson. Evident, funcţie de agenţie acest formular poate avea o structură diferită, 
dar rubricile de bază rămân aceleaşi. 


Numele agenţiei 


Data Membrii echipei creative Timp de execuție 
Codul comenzii 
Cerinţe media Producție 
Buget 


Rolul campaniei de publicitate 


Target 


Insight-ul consumatorului 


Propunerea strategică 


Răspunsul dorit din partea consumatorului 


Motivele de a crede 


Personalitatea brandului 


Tonul comunicării 


bb Construcţia mesajului publicitar 


Consideraţii cu privire la execuţie 


Vom încercă în cele ce urmează să detaliem fiecare rubrică a acestui brief. 


1. 


Rolul campaniei de publicitate. Este foarte important să fie descris contextul în 
care va fi dezvoltată campania de publicitate. Rubrica aceasta va include 
identificarea situației actuale a brandului, mediul concurențial etc. Trebuie să fie 
prezentate într-o formulă sintetică rațiunile pentru care este dorită campania 
publicitară şi obiectivele principale pe care aceasta trebuie să le atingă. Toate aceste 
date sunt necesare pentru o mai exactă circumscriere a sarcinilor pe care trebuie să le 
îndeplinească departamentul de creație. În urma analizării acestor date se stabileşte 
genul de campanie ce va fi desfăşurată: o campanie de revigorare a unui brand în 
care sunt utilizate anumite constante din campanii mai vechi (ca elemente de 
continuitate) combinate cu elemente noi; o campanie complet nouă pentru un produs 
nou sau pentru un brand nou; o campanie care să reflecte o altă componentă a 
mixului de comunicare de marketing (de pildă, o campanie prin care sunt anunțate 
anumite promoții) etc. 

Targetul. Rubrica aceasta va conține o caracterizare relevantă a targetului, date 
furnizate de client sau de departamentul de cercetare al agenției. Datele necesare sunt 
atât cele de tip demografic (vârstă, sex, clasă socială etc.) cât şi cele ce oglindesc 
stilul de viață, anumite tipuri de atitudini, valori etc. 

Insight-ul consumatorului. Această rubrică va fi completată de planner cu acele 
date ce vor facilita o diferențiere a brandului promovat de brandurile concurente în 
baza unei înțelegeri detaliate a dorințelor şi nevoilor consumatorului. De pildă, poate 
descrie un aspect particular sau un beneficiu pe care brandul îl poate oferi în plus față 
de concurență. Alternativ, poate identifica o anumită nevoie emoțională pe care alte 
branduri din aceeaşi categorie nu o satisfac în mod curent. 

Propunerea strategică. Care este nota specifică a mesajului pe care dorim să-l 
transmitem? Care este acea idee unică ce va diferenția brandul promovat de cele ale 
concurenţilor? Aici plannerul are obligația de a identifica caracteristicile —fie fizice, 
fie emoţionale — care disting la modul esenţial brandul şi factorii care să ne garanteze 
faptul că brandul promovat se va diferenţia clar de altele. Ce poate să spună brandul 
despre el însuşi astfel încât să creeze o diferențiere clară în mintea consumatorilor 
între el şi competitorii săi? Completarea acestei rubrici este unul dintre cele mai 
importante momente critice ale procesului de briefing. Într-un fel, este încununarea 
unei activități de cercetare ce oferă agenţiei o înțelegere a percepţiilor esențiale ale 
consumatorilor cu privire la caracteristicile brandului. 

Răspunsul dorit. Ce dorim ca receptorul mesajului nostru, consumatorul actual sau 
potenţial, să facă sau să simtă ca urmare a intrării în contact cu produsele noastre 
publicitare? Anumite campanii îşi doresc să-l facă pe consumator să cumpere un 
produs sau un brand, altele să-i ofere informaţii suplimentare despre ceva, altele să-l 
determine să includă brandul promovat în categoria celor dezirabile sau să 
stabilească o anumită legătură emoţională între consumator şi brand etc. 

6. Motive pentru a crede propunerea. Ce informații şi argumente sunt necesare 
pentru a-i asigura pe consumatori să creadă propunerea? Ar putea fi subliniate 
anumite caracteristici fizice ale brandului sau anumite valori emoţionale. 

7. Personalitatea brandului. Care este identitatea brandului şi cum dorim ca acesta să 
fie perceput? Personalitatea actuală a brandului este încă relevantă sau este nevoie să 
fie schimbată şi adusă la zi? 

8. Tonul comunicării. Ce abordare trebuie îmbrăţişată în construcția reclamelor? 
Tonul acestora trebuie să fie autoritar şi serios sau amuzant şi voios, la modă şi plin 
de stil sau doar obişnuit şi prietenos? 

9. Consideraţii cu privire la execuţie. Este, de pildă, brandul asociat cu un anume stil 
de publicitate? Campania trebuie să reflecte stilul reclamelor din trecut sau trebuie să 
o ia într-o nouă direcție? Există anumite elemente particulare care trebuie incluse în 
mod obligatoriu în publicitate (un logo, un slogan, un prezentator ce a fost utilizat în 
mod constant în campanii în ultimi ani etc.)"? 

În anumite situaţii, brieful de creaţie este chiar brieful clientului (mai ales 
atunci când agenţia de publicitate este angajată să se ocupe îndeosebi de parte de 
producție de produselor publicitare). Când brieful clientului nu conține toate datele 
necesare pentru desfăşurarea în bune condiţii a activităţii echipei de creație, atunci, în 
baza datelor conţinute în brieful clientului, se elaborează brieful de creaţie. Cu alte 
cuvinte, brieful de creaţie reprezintă, pe de-o parte, o consecința logică a briefului 
clientului; pe de altă parte, reprezintă o detaliere şi o suplimentare a acestuia prin două 
capitole esențiale: strategie şi concept creativ. Aşadar, ceea ce diferențiază, la modul 
hotărâtor, un brief creativ de un brief de client este indicarea unei strategii de 
comunicare (pentru atingerea obiectivelor fixate de client) şi prezența conceptului 
creativ. Când produsul căruia trebuie să i se facă reclamă nu este branduit sau are o 
identitate ştearsă, brieful de creație poate să conțină şi propuneri pentru anumite 
compartimente ale identităţii de brand: identitate conceptulă, verbală (pentru multe 
campanii publicitare sunt concepute sloganuri originale) sau vizuală. 

Există două condiţii esențiale pentru un brief de creaţie bun: să fie direcțional si 
inspirațional. Aceste condiţii impun ca brief-ul să fie, pe de-o parte, un ghid bun pentru 
echipa de creație în scopul creării unui mesaj eficiente; pe de alta parte, brief-ul trebuie 
să conţină nişte elemente care sa inspire creaţia. În plus, faţă de cele doua condiţii de 
bază, un brief de creație trebuie scris într-un limbaj simplu (dar nu simplist!), fără 
termeni tehnici şi fără detalii inutile (Michael Newman vorbeşte chiar de brief-ul de un 
cuvânt; un astfel de brief ar avea calitatea de a focaliza gândirea şi de a pune accentul pe 
ceea ce este esenţial, ar oferi claritate, iar oamenilor de creație le-ar oferi un grad mai 
mare de libertate”). După ce brief-ul a fost scris efectiv, urmează prezentarea acestuia 
către echipa de creație într-o întâlnire numită briefing. Scopul briefing-ului este de a 
răspunde întrebărilor echipei de creaţie şi de a înlătura orice alte neînțelegeri legate de 
brief. Mai mult, briefingul trebuie să apropie şi mai mult echipa creativă de ideea 
fundamentală a campaniei. La briefing participă reprezentanți ai clientului, ai 
departamentelor de producţie, de media sau ai altor departamente implicate în proiect. 
Acesta este momentul în care se clarifică toate semnele de întrebare, se pot emite 
primele ipoteze, se trasează o potenţială direcţie. Un profesionist al creaţiei, un 
copywriter, intuieşte acum şi ceea ce nu este scris în brief: sentimentul clientului față de 
proiect, anumite preferinţe punctate întâmplător de acesta etc. De aceea o bună relaţie 
cu clientul, bazată pe deschidere şi încredere, este esenţială într-un asemenea moment, 
precum şi pe parcursul întregii colaborări. 


* Tony Yeshin, Advertising, Cengage Learning Business Press, London, 2006, pp. 276-278. 
?4 Michael Newman, Op.cit., pp. 82-85. 


VI. STRATEGIA ŞI CONSTRUCȚIA 
MESAJULUI PUBLICITAR 


Creativitatea în publicitate trebuie să aibă puterea ca, în cele din urmă, să vândă 
brandul promovat. Din acest motiv ea trebuie să fie direcționată strategic către acest 
obiectiv primordial de marketing. Prin creaţie, un mesaj capătă originalitate, prin 
orientarea strategică devine relevant pentru publicul vizat. Strategia aleasă trebuie să 
aibă capacitatea de a ghida către construirea şi executarea unor produse publicitare 
simple, capabile să transmită potenţialului consumator ideea cea mai importantă cu 
privire la brandul promovat. Existenţa unei strategii de comunicare îl obligă pe 
directorul artistic să ţină seama de toate variabile din brieful de creaţie (caracteristicile 
target-ului, obiectivele publicităţii ce derivă din obiectivele de marketing, tipul de mesaj 
ce trebuie conceput, ideea ce trebuie transmisă, tehnicile ce vor fi utilizate în generarea 
şi construirea mesajului, tipul canalului media pe care va fi difuzat mesajul publicitar 
etc.) şi să supervizeze întregul proces de creație astfel încât produsul final să fie viabil 
atât comunicațional, cât şi pe linie de marketing. 

Înainte de crearea şi executarea efectivă a reclamei, plannerul va stabili strategia 
cea mai adecvată pentru ca mesajul să ajungă la publicul ţintă şi pentru a-şi îndeplini 
obiectivele de marketing. Există strategii generale de comunicare (adoptate drept stil 
general de a comunica de anumite agenţii), precum şi strategii locale, adaptate brandului 
promovat. Strategiile generale de comunicare pot fi împărțite în două mari categorii: 
strategii ce mizează în construcția mesajului pe transmiterea unui beneficiu rațional 
(USP şi SMP) şi strategii ce mizează pe transmiterea unui beneficiu emoțional. 

Una dintre cele mai populare strategii printre publicitari este propunerea unică 
de vânzare. Propunerea unică de vânzare (Unique Selling Proposition - USP) reprezintă 
indicarea unui beneficiu raţional unic al produsului sau serviciului promovat şi este 
folosit ca bază a multor campanii de publicitate. A fost o strategie utilizată pentru 
produsele singulare în categoria lor, mai ales în perioada anilor 50-60 ai secolului trecut. 
USP este un concept lansat de Roser Reeves în Reality in Advertising. După acesta, 
„fiecare reclamă trebuie să spună fiecărui cititor: «Cumpără acest produs şi vei obține 
următorul beneficiu specific» (...) Propunerea trebuie să fie una pe care competitorii fie 
nu o pot face, fie pur şi simplu nu o fac. Trebuie să fie unică — e cazul fie al unicității 
mărcii, fie al unei afirmații până atunci neformulată în câmpul publicitar respectiv”. 
Premisa din spatele USP este aceea că oamenii au nevoie de o motivaţie puternică 
pentru a cumpăra: produsul cu calități unice ar fi o astfel de motivație. Totuşi, sunt mulți 
oameni de publicitate care se îndoiesc de eficiența şi necesitatea USP. Premisa de la 


25 Bernard Cathelat, Publicitate şi societate, Editura Trei, Bucureşti, 2005, p. 29. 

care aceştia pleacă este aceea că omul este o ființă ce se ghidează în alegerile sale nu 
atât pe calculul raţional, cât pe impulsuri iraționale, pe emoție. Nici Coca-Cola, nici 
Pepsi, nici Nike nu oferă un beneficiu rațional unic. 

O altă strategie, înrudită cu USP este SMP (single-mided proposition), 
propunerea directă de vânzare. Acest tip de strategie a apărut în condiţiile înmulțirii 
brandurilor din aceeaşi categorie. Ea mizează pe o propunere raţională pentru care ar 
trebui cumpărat un anumit brand, iar nu produsul în genere. Ea mizează pe prezentarea 
unui unic beneficiu rațional pe care îl poate aduce un anumit brand. Totuşi, o astfel de 
strategie ne conduce treptat către indistincție pentru că aceleaşi beneficii raționale pot fi 
propuse şi de brandurile concurente. 

Astfel a apărut ceea ce publicitarii de astăzi numesc ESP (emotional selling 
proposition), adică propunere emoţională de vânzare. Esenţa acestui tip de strategie 
rezidă în încercarea de a construi un mesaj publicitar care să inițieze şi să întreţină o 
legătură emoţională între brand şi consumator. „Brandurile au existat dintotdeauna 
pentru a adăuga valoare produsului, desigur, dar făceau lucrul acesta prin intermediul 
conținutului informaţiilor. Acum ele trebuie să adauge valoare prin intermediul 
reasigurării, al emoţiilor împărtăşite, al sensului şi al valorii neraționale (...) Brandurile 
există pentru a motiva emoțional fiecare decizie de cumpărare. Un brand trebuie să 
evolueze de la un Trademark (marcă comercială) la un Lovemark, susține Kevin 
Roberts”. De la caz la caz, cele trei strategii pot fi îmbrăcate în haine creative diferite 
şi originale. 

Strategiile de comunicare locale sunt consecințe ale strategiilor globale şi reprezintă 
modalităţi concrete în care se pot instanția strategiile globale pentru a construi 
comunicarea în jurul unui brand anume. 


VI.1. Modalităţi ( strategii locale ) de a transmite un beneficiu 
rațional 


Mesajul de poziționare a mărcii îţi spune clar cine este un anumit brand şi cu cine ai 
de-a face. Alegând un brand bine poziţionat, alegi ce este mai bun şi, implicit, te 
alegi cu ceea ce este mai bun. În plus, înseamnă să fii tu însuţi cel mai bun. De 
exemplu, „Heinz, ketchup-ul favorit al Americii”, „Goodyear, nr.1 în cauciucuri”, 
„Stella Artois, liniştitor de scumpă”, „Băutura cea mai civilizată a omenirii, coniacul 
Henessy”, „Visa, cartea de credit nr. 1 în lume”. 

Mesajul poate evidenția avantajele pentru consumator rezultate din achiziționarea şi 
consumul brandului: un avantaj funcțional („Hrană pentru creier — în fiecare vineri”, 
The Economist), o plăcere („Niciodată doar o lectură necesară, ci o lectură dorită”, 
Wall Street Journal, Europa), întărirea identității de sine („FT fără comentarii”, 
Financial Times), crearea unei imagini („Mulţi cititori ai lui Guardian sunt 
asemenea ziarului: elocvenţi, incisivi şi prosperi”), poziție altruistă („Noi nu tăiem 
copacii pentru a ne scoate publicaţia”). 


% Michael Newman, Op.cit., pp. 142-143. 

Ideea mesajului poate fi un îndemn direct privind cumpărarea produsului deoarece 
acesta ar putea fi mai des sau altfel utilizat: utilizatorii actuali trebuie să fie 
încurajați să folosească mai mult produsul respectiv, iar cei care nu-l utilizează să fie 
încurajați să-l cumpere. De exemplu, pe parcursul unei campanii, Reebok şi-a 
informat clienţii că pantofii de sport pot fi asortaţi şi cu îmbrăcămintea de zi cu zi, 
creând astfel o „nouă utilizare” pentru a-i atrage pe non-utilizatori. 

Mesajul insistă asupra diferențelor existente între produsul promovat şi produsele 
concurente; de exemplu, mesajul transmis de firma Burger King specifică faptul că 
chiftelele sale sunt „Fripte, nu prăjite”. 

Ideea mesajului se poate concentra pe promisiunea modificării calității vieții 
consumatorului potențial după achiziționarea repetată a produsului; 


VI.2. Modalităţi ( strategii locale ) de a transmite un beneficiu 
emoţional 


Mesajul se poate concentra pe generarea unei experiențe sau a unui sentiment: De 

exemplu, Ariel/Tide — „Armonie”, Oil of Olay — „Libertate”. 

Mesajul de proximitate în sensul că brandul este cineva care îți stă mereu alături: De 

exemplu, „Ariston — Complicele dorințelor dumneavoastră”, „Mutuelle din Mans: 

între noi, acordul perfect”, „Casa de Economii, Prietenul Financiar”. 

Mesajul care face din brand un „paşaport pentru emoție”. De exemplu, „Peugeot — 

Încă mai putem fi emoţionaţi în epoca noastră”, „Piaget — Dincolo de stil, emoția”. 

Mesajul care face din brand un revelator, un instrument ce scoate la suprafață din 

cumpărător ceea ce este frumos: De exemplu, „Nivea — Asta vă spune să fiți 

orbitoare”, „24 Faubourg — Lumina pe care femeia o poară în ea”. 

Fără nicio discuție, rezolvarea problemei strategiei adecvate a mesajului publicitar 
este esențială pentru reuşita unei campanii publicitare. Pentru a găsi formula optimă, 
plannerul discută cu clientul, consumatorii, distribuitorii, experţii în marketing şi 
concurenții. Cea mai sigură cale de urmat în vederea elaborării unei strategii publicitare 
eficiente este stabilirea profilului consumatorului potențial prin cercetări de marketing. 
Fără o bună strategie, o reclamă creativă nu poate aspira decât la statutul de operă de 
artă (operele de artă sunt gustate însă doar de un public restrâns, din care nu va face 
parte, cu siguranță, clientul agenţiei de publicitate). Evident, formula artistică a 
produsului şi detaliile execuției nu pot fi stabilite prin cercetări privind consumatorii. 
Aici intervine, într-adevăr, talentul artistic al creatorului. 

VII. REALIZAREA MESAJULUI PUBLICITAR 


Consecințele receptării unui mesaj publicitar nu depind doar de mesaj, ci şi de 
modalitatea în care acesta este exprimat şi executat. Mijloacele tehnice şi artistice prin 
care sunt realizate şi transmise mesajele publicitare pot determina buna lor receptare. 
Realizatorul produsului publicitar trebuie să prezinte mesajul într-un mod care să atragă 
atenția şi interesul publicului vizat, adică să creeze un mesaj capabil să „capteze”. 
Mesajul publicitar poate fi prezentat într-un stil de execuţie care să vizeze: un crâmpei 
de viaţă, un mod de viaţă, realizarea unei fantezii, anumite dispoziții sufleteşti, o 
anumită imagine, un personaj simbolic, o experienţă tehnică, o serie de dovezi 
ştiinţifice, mărturii ale celor care au utilizat produsul. Creatorul reclamei trebuie, de 
asemenea, să identifice tonul potrivit şi nuanțele cele mai sugestive pentru sublinierea 
mesajului. Mesajele pozitive care evocă fericirea, sentimentul realizării, veselia tind să 
fie mai eficiente decât mesajele cu un ton negativ. De asemenea, este indicat ca cel ce 
gândeşte textul reclamei să utilizeze cuvinte memorabile şi atrăgătoare. De pildă, Stella 
Artois, care este o bere scumpă, de calitate superioară, a avut drept text al reclamei 
„Stella Artois — liniştitor de scumpă”. 

Tipul de produs publicitar şi conținutul său influențează impactul asupra 
consumatorului potenţial. În cazul produselor tipărite, ilustrația, fiind primul însemn pe 
care-l observă cititorul, trebuie să fie suficient de expresivă pentru a-i atrage atenția. 
Apoi, titlul trebuie să-l determine efectiv pe potențialul cumpărător să citească reclama. 
În cele din urmă, textul, care (uneori) este partea principală a reclamei, trebuie să fie 
simplu şi convingător. Mai mult, şi aici se vede din plin talentul în crearea de 
publicitate, toate aceste elemente trebuie combinate într-un mod eficient şi unitar. Chiar 
şi aşa, un mesaj publicitar reuşit va fi sesizat de mai puțin de 50% din totalul 
persoanelor expuse la el, dintre care: aproximativ 30% îşi vor aminti ideea principală 
formulată în titlu, circa 25% îşi vor aminti numele firmei care îşi face publicitate, iar 
mai puţin de 10% vor citi cea mai mare parte a textului. Totuşi, multe mesaje publicitare 
nu reuşesc nici măcar atât. 


VII.1. Condiţii prealabile unei bune elaborări a mesajului 
publicitar 


Copywriter-ul, art-directorul şi designerul trebuie să cunoască o serie de detalii 
prealabile pentru ca produsul publicitar final să se înscrie în parametrii doriți de client şi 
pentru ca sa fie eficient. Aceasta pentru că actul de creaţie publicitară este dependent de 
o serie de date precise, constitutive acestuia. În publicitate, creativitatea derivă în primul 
rând din cunoştinţele relevante aflate în posesia celor din departamentul de creaţie; cu 

cât sunt ştiute mai multe lucruri relevante, cu atât creativitatea poate fi mai eficientă şi 


mai bine direcţionată. Aşadar, ce trebuie să cunoască membrii unei echipe de creație? 


l. 
2. 


Să cunoască în detaliu conținutul briefului de creație; 

Să cunoască în detaliu identitatea brandului pentru care vor elabora produsele 
publicitare; 

Să cunoască în detaliu produsele sau serviciile din spatele brandului. David Ogilvy 
dădea următorul sfat: „Studiază produsul pentru care vei face reclamă. Cu cât ştii 
mai multe despre el, cu atât îţi cresc şansele de a veni cu o idee inspirată pentru a-l 
face să se vândă. Când mi s-a încredințat contul Rolls Royce, mi-am pierdut trei 
săptămâni citind despre maşină. Aşa am dat peste afirmaţia că la şaizeci de mile pe 
oră, cel mai puternic zgomot care se aude este ticăitul ceasului electric. Acesta a 
devenit titlul reclamei, urmat de 607 cuvinte de text care prezentau date de natură 
descriptivă”. 

Să aibă date şi cunoştinţe despre domeniul economic în care activează clientul 
agenției publicitare; să cunoască tendințele economice din domeniul respectiv. 

Să cunoască în detaliu campaniile publicitare şi, implicit, produsele publicitare 
utilizate de brandurile concurente atât sub raport strategic, cât şi sub raport 
execuţional; altfel spus, membrii echipei de creaţie trebuie să aibă răspunsuri extrem 
de clare pentru o serie de întrebări: Care sunt mesajele publicitare ale principalilor 
competitori şi cum sunt ele gândite din punct de vedere strategic? Ce mijloace 
media şi non-media utilizează pentru transmiterea mesajului? Care sunt bugetele 
alocate de aceştia pentru publicitate? Cât de eficientă este publicitatea pe care ei o 
fac? Ce alte arme de marketing utilizează”%? 

Să cunoască în detaliu campanii publicitare mai mult sau mai puţin similare, 
desfăşurate în alte ţări şi alte perioade, care au fost eficiente, care şi-au atins atât 
scopurile comunicaționale, cât şi cele de marketing. 

Să cunoască datele cercetării cu privire la target şi poziționarea actuală a brandului; 
deosebit de importantă este cunoaşterea limbajului în care membrii targetului 
discută despre branduri similare cu cel promovat de agenția de publicitate şi a 
principalelor atribute pe care aceştia le utilizează în legătură cu branduri din aceeaşi 
categorie cu brandul promovat”. 

Să înţeleagă şi să cunoască modul în care brandul promovat se integrează sau s-ar 
putea integra în viața oamenilor, cum îi face pe aceştia să se simtă, ce spun de spre 
ei înşişi atunci când utilizează brandul, cum vor să fie percepuți de ceilalți în urma 
utilizării brandului“. În plus, trebuie să încerce să cunoască consumatorii vizați 
dincolo de date, să-i cunoască ca oameni: care sunt speranţele lor, visurile, valorile 
lor, ce este cu adevărat important pentru ei, cum îşi petrec timpul liber, ce fac ca să 


” David Ogilvy, Ogilvy despre publicitate, Ogilvy & Mather, Bucureşti, 2001, p. 9. 

aR Jay Conrad Levinson, Guerrilla advertising, Business Tech International Press, București, 2002, p. 92. 
David Ogilvy, Op.cit., p. 12. 

Ei Sergio Zyman, Armin Brott, Op.cit., p. 125. 

se distreze etc. Trebuie să încerce să afle ce este în mintea lor şi să simtă ce este în 
inima lor”!. 

9. Să cunoască date despre întreaga comunitate ce va fi afectată de campania 
publicitară. 

Dacă până în acest moment al expunerii noastre am avut în vedere principiile şi 
condiţiile generale ale conceperii unui mesaj publicitar, în cele ce urmează vom expune 
şi examina o serie de principii şi tehnici care îi ghidează pe cei ce realizează diferitele 
genuri de reclame: printuri (ziare şi reviste), reclame video, reclame TV etc. Vom avea 
în vedere diversele elemente ce alcătuiesc fiecare tip de reclamă şi modul în care se 
îmbină acestea în care fiecare tip de reclamă. 


3! Ibidem, p. 127. 

VIII. RECLAMELE PENTRU ZIARE ŞI REVISTE 


Dacă plecăm de la premisa că rolul publicităţii este acela de a-i motiva pe 
oameni, adresându-se problemelor, dorințelor şi obiectivelor lor, de a le oferi oamenilor 
mijloace pentru a-şi soluţiona problemele, textul publicității are rolul de a-i atrage pe 
aceştia către un anumit brand, dar şi acela de a le explica modalităţile în care produsul 
sau serviciul respectiv le poate satisface trebuințele. Astfel, orice text publicitar trebuie 
să conţină un element de atracţie, de acroşaj, un element ce trebuie să atragă atenţia 
potenţialului consumator. 

Fără îndoială, există o serie de caracteristici ale mentalului omenesc care, în 
ciuda modificărilor din societate, rămân constante; astfel, există o serie de dorințe 
prezente în mintea oricărui om, indiferent de societatea în care trăieşte: dorinţa legată de 
mâncare şi băutură, dorința sexuală, dorinţa de linişte, odihnă şi securitate, dorința de 
protecție. Elementul de atracție din textul unei reclame trebuie astfel conceput încât să 
răspundă uneia dintre aceste dorinţe fundamentale ale omului. Prin urmare, produsele de 
publicitate nu trebuie concepute astfel încât să se adreseze societății în ansamblu, unui 
public nediferenţiat sau unui individ generic sau ideal, ci individului concret dintr-o 
anumită categorie, cu dorințele şi temerile sale personale. 

Cele mai multe reclame tipărite cuprind imagine şi text, chiar dacă mulți oameni de 
publicitate sunt convinşi că „imaginea face cât 1000 de cuvinte”, cuvintele sunt cele 
care oferă sens unei imagini în mintea umană. Aşadar, vom începe cu analiza părții de 
text a unei reclame pentru presa scrisă. După J. Thomas Russell şi W. Ronald Lane, 
partea de text a celor mai multe reclame este astfel structurată încât va cuprinde: 

Titlul sau promisiunea unui avantaj 

Subtitlul (opţional) sau expunerea promisiunii 

Textul propriu-zis al reclamei care cuprinde detalierea poveştii (dacă este 

necesar), probarea promisiunii din titlu (dacă este necesar) şi acţiunea care 

trebuie întreprinsă (dacă nu este evidentă)”. 


VIII.1. Titlul 


Fără îndoială, este partea cea mai importantă a unei reclame. Reprezintă prima 
porțiune a textului ce este citită şi trebuie să trezească suficient interesul potenţialului 
consumator astfel încât acesta să citească şi restul reclamei. David Ogilvy sublinia că 
cei ce citesc titlul unei reclame sunt de cinci ori mai mulți decât cei ce citesc întreg 
textul. Ar rezulta că, în măsura în care titlul nu este suficient de convingător încât să-i 

irosiți”. Empiric vorbind, cele mai eficiente titluri s-au dovedit cele ce promit 
consumatorului potențial un avantaj sau un beneficiu. Foarte eficiente s-au dovedit şi 
titlurile în care se anunță o noutate precum şi cele ce oferă informații utile. De 
asemenea, Ogilvy subliniază că titlurile în care este cuprinsă o informație de detaliu 
funcționează mai bine decât cele generale. După Russel şi Lane, un titlu eficient trebuie 
să satisfacă o serie de condiții obligatorii: 

1. Trebuie să folosească cuvinte scurte şi simple, de obicei nu mai mult de 
zece. Totuşi, nu putem avea nicio garanție că un titlu de zece cuvinte a fi unul 
bun totdeauna. După John Caples, „concizia unui titlu poate fi o calitate 
excepțională, dar nu este atât de importantă încât să merite să sacrifici tot restul 
pentru ea. Este mult mai important să spui ceea ce doreşti să spui — să îți exprimi 
gândurile pe deplin, chiar dacă ai nevoie de 20 de cuvinte pentru asta — sau 12 
sau 244, 

2. Trebuie să includă o invitaţie adresată clienţilor potenţiali, principalele 
avantaje ale produsului, numele brandului (opţional) şi o idee care să 
trezească interesul pentru a câştiga un număr cât mai mare de cititori ai 
restului reclamei. 

3. Cuvintele trebuie să fie bine selectate astfel încât să prezinte interes şi să fie 
clare pentru clienții actuali şi potenţiali. 

4. Trebuie să conţină un verb de acțiune, pentru că, în ultimă instanţă, trebuie să 
incite la acţiune, să determine deplasarea la locul de vânzare şi, eventual, 
cumpărarea. 

5. Trebuie să ofere suficiente informații, astfel încât clientul care citeşte numai 
titlul să afle ceva despre brand şi despre avantajele sale”. În fapt, titlul ar 
trebuie să acționeze ca un cârlig cu care să fie prinşi oamenii al căror interes 
vrem să-l stârnim. 

După John Caples, în scrierea unui titlu pentru o reclamă trebuie urmate următoarele 

cinci reguli: 

1. Titlul trebuie să abordeze interesul personal al actualului sau potenţialului 
consumator. Trebuie să se sugereze cititorilor că cel ce îşi face reclamă are ceva ce 
ei îşi doresc. 

2. Dacă reclama este scrisă sub forma unui anunţ despre un nou produs sau o nouă 
întrebuințare a unuia vechi, ştirea acesta trebuie introdusă în titlu într-un stil 
remarcabil. 

3. Trebuie evitate titlurile care nu fac altceva decât să stârnească curiozitatea. După 
Caples, curiozitatea combinată cu o noutate sau cu interesul personal constituie un 
mijloc excelent de a atribui forță titlului, dar curiozitatea de una singură rareori este 
de ajuns (De pildă, un titlu de interes personal „Cum am scăpat de chelie?” destul de 
prost, poate deveni un titlu bun dacă va fi astfel transformat încât să incite 


32 J, Thomas Russel, W. Ronald Lane, Manual de publicitate, Editura Teora, 2003, p. 588. 
3 David Ogilvy, Op.cit., p. 71. 

3% John Caples, Metode de publicitate testate, Editura Publica, Bucureşti, 2008, pp. 66-67. 
35 Ibidem, p. 590. 

curiozitatea: „Cum un accident ciudat m-a scăpat de chelie”). De ce curiozitatea nu 

este suficientă? Pentru că stârnirea curiozităţii lasă un gol pe care nu are cum să-l 

umple tot curiozitatea (nesatisfăcută). 
4. Trebuie evitate pe cât posibil titlurile care înfăţişează partea tristă sau negativă a 

unei situații. Titlurile trebuie scrise totdeauna dintr-o perspectivă veselă, pozitivă. 
5. Trebuie să se sugereze prin titlu că există o cale simplă şi rapidă pentru cititori de a 

obţine ceva ce îşi doresc“. 
Dacă până acum am spus cum ar trebuie să fie un titlu, să încercăm să evidențiem şi ce 
greşeli crede John Caples că ar trebui evitate în concepere unui titlu de reclamă. În 
primul rând, trebuie evitate titlurile „moarte”, solemne de tipul „Timpuri neobişnuite, 
valori neobişnuite” sau „Valoarea stă în calitate” sau titlurile prea deştepte, cu jocuri de 
cuvinte, titluri ce nu-l determină pe cititor decât să spună „Ce inteligent!”, fără să-l 
determine să cumpere (De exemplu, „De mărimea unui banchet, pentru familie mai 
înțelept”). În al doilea rând, pentru că nu iau în calcul una dintre regulile elementare ale 
redactării mesajelor publicitare, titlurile fără sens sunt de-a dreptul catastrofale (de 
pildă, „O întâmplare obişnuită pentru oameni obişnuiţi” sau „Când, cum şi dacă...”). În 
al treilea rând, trebuie evitate titlurile care descriu o stare de fapt deoarece nu îi 
stimulează pe potenţialii cumpărători să citească şi textul principal al reclamei. Când ai 
un titlu de genul „Când o peliculă mată îţi acoperă dinţii, zâmbetul îşi pierde 
frumusețea” la o reclamă de pastă de dinți, nimeni nu va mai citi textul reclamei pentru 
că ştie exact ce va cuprinde acesta. În cazul de față, va găsi în text un îndemn de genul 
„Foloseşte pasta de dinți marca X” etc. În al patrulea rând, trebuie evitate titlurile „greu 
de înțeles”, adică titlurile care solicită prea mult gândirea şi nu sunt evidente încă de la 
prima vedere (de pildă, „Dacă fiecare soţie ar şti ceea ce ştie orice văduvă, nici un 
bărbat nu ar rămâne fără asigurare de viață”). Să presupunem că o reclamă reuşeşte să 
capteze atenţia unui potenţial cumpărător pentru o clipă; această ocazie de a-i spune 
ceva despre brandul promovat va fi irosită dacă titlul este prea greoi pentru a putea fi 
înţeles la o citire fulger. Niciun copywriter nu ar trebui să uite că titlul reclamei sale 
concurează cu cel puţin alte 350 de titluri într-un ziar. Orice ziar este o mică junglă; 
dacă cititul titlului este îngreunat prin jocuri de cuvinte sau construcţii savante, şansele 
de vizibilitate ale titlului scad simţitor. În al cincilea rând, trebuie evitate reclamele 
lipsite de titlu. Totuşi, în lipsa unui titlu care să atragă, să-l agaţe pe potențialul 
consumator şi să-l motiveze, textul propriu-zis al reclamei va rămâne de cele mai multe 
ori necitit. A utiliza o reclamă fără titlu este ca şi cum ai deschide un magazin fără să-i 
pui o firmă astfel încât potenţialii cumpărători să se lămurească în privința genurilor de 
produse pe care le pot găsi acolo. Este drept, titlurile pot lipsi, dar numai în cazul acelor 
reclame în care sunt utilizate imagini de excepţie, a unor imagini care vorbesc de la 
sine”. 
Exemple de titluri ale unor reclame de succes ce prezintă un avantaj nou: 

Acum există orez care poate fi fiert în pungă, gata în numai 5 minute (Minute Rice) 


3 John Caples, Op.cit., p. 65. 
3 Ibidem, pp. 66-74. 

Acum există mai multe fructe în terciul de ovăz Quaker Instant (Terci de ovăz 
Quaker) 

Prezintă o nouă modalitate de reducere a colesterolului (medicamentul Cholestin) 
Acum este atât de uşor să intri pe internet, încât şi un adult o poate face (Philips 
Magnavox) 

Exemple de titluri ale unor reclame de succes ce promit direct un avantaj existent: 
Adulții care mănâncă cereale consumă mai puțină grăsime în fiecare zi (Kellogg) 
Depresia face rău. Prozac poate ajuta (Prozac) 

Navigator de la Lincoln. Aşa cum trebuie să fie un lux (Lincoln) 
Fundația națională pentru osteoporoză recomandă o dietă bogată în calciu, pe bază 
de broccoli, somon, lapte şi Tums (Tums) 

Exemple de titluri provocatoare şi care trezesc curiozitatea: 

Cum hrăniți 100.000 de fire de păr înfometate (Nioxin) 
Cartofi prăjiți şi scufundări (Insula South Padre) 
Eu urlu. Tu urli. Toți urlăm (Iaurt dulce şi cremos Breyers) 


VIII.2. Subtitlul 


Dacă titlul trebuie să spună, în mod obligatoriu, în câteva cuvinte ceva important 
cititorului, subtitlul poate dezvolta ideea sau promisiunea din titlu, fiind ceva mai lung. 
De exemplu 

Titlu: Se simte ceva nou în atmosferă 

Subtitlu: Vă prezentăm noul Tide parfumat: Mountain Spring 
(Mountain Spring Tide) 


VIII.3. Textul reclamei 


După titlu şi subtitlu urmează textul propriu-zis al reclamei. Aici este făcută 
prezentarea brandului şi este explicată modalitatea în care va fi respectată promisiunea 
din titlu. Altfel spus, textul principal amplifică ideile la care s-a făcut aluzie în titlu sau 
subtitlu. Volumul de informaţii ce va fi oferit potențialilor consumatori depinde de 
natura produsului căruia i se face publicitate. Un laptop va necesita, probabil, mai multe 
explicaţii decât un produs ieftin, decât un sos de friptură cu aromă nouă, de pildă. De 
multe ori, textul unei reclame trebuie să aducă dovezi în sprijinul promisiunii făcute în 
titlu, dovezi că produsul va funcţiona potrivit promisiunii. În plus, trebuie să amplifice 
promisiunea din titlu. Iată câteva dintre dovezile cele mai utilizate în textul reclamelor: 

Sigiliile de confirmare de la surse autorizate: Asociaţia stomatologilor din România, 
Ministerul sănătăţii, Laboratoarele L"Oreal etc. 

Garanţii de vânzare: testarea produselor şi restituirea de fonduri 

Oferte şi mostre de probă: BMG Music oferă oricui opt CD-uri la prețul unuia 
singur pentru o testare de 10 zile lipsită de riscuri. 

Garanţii de performanţă în timp: Cuvele de la maşinile de spălat garantate 10 ani; 
garanţii pentru vopsea 15-20 ani. 

Reputaţie. 

Demonstraţii de tipul înainte şi după (vezi reclamele la crema antirid Nivea cu 
enzima Q 10). 

Recomandări autorizate, din partea unor persoane considerate de consumatori 
calificate să exprime opinii cu privire la produsele pe care le prezintă. 


Stilul textului. Dacă până acum ne-am ocupat de prezentarea distinctă a componentelor 


unui text de publicitate, în cele ce urmează ne vom referi la abordarea globală a unui 


text de publicitate, la orientarea stilistică ce trebuie să o avem atunci când ne propunem 


să scriem un text de publicitate. Există trei maniere în care putem scrie un text de 

publicitate: abordarea faptică, abordarea imaginativă şi cea emoțională”. 


1. Abordarea faptică. Elaborarea textului unei reclame în această manieră 
trebuie să aibă în vedere realitatea produsului, caracteristicile prin care 
acesta ar putea să intereseze şi să atragă un potențial client. Textul reclamei 
trebuie să arate ce este acel produs, cum este fabricat, care sunt operațiile pe 
care le poate executa etc. concentrându-se în final pe avantajele care ar 
decurge din achiziționarea sa. 

2. Abordarea imaginativă. Textul publicitar imaginativ încearcă să prezinte 
un produs într-un mod neaşteptat, ingenios. Textul de acest gen nu descrie 
pur şi simplu calitățile unui produs sau avantajele unui anume tip de serviciu, 
ci sugerează metaforic o anumită calitate sau o anumită competenţă. 

3. Abordarea emoțională. Textul elaborat în această manieră încearcă să 
stârnească anumite sentimente (de dragoste, teamă cu privire la un pericol, 
instincte materne, căldură, ataşament etc.) în potenţialul cumpărător, 
sentimente care l-ar putea împinge către achiziționarea produsului. 


Fiind mult mai analitic, John Caples crede că există cel puțin 13 tipuri de abordări 


eficiente atunci când este vorba de a scrie textul unei reclame. 


l. 


Textul direct — prezintă povestea brandului într-o manieră simplă şi logică, într-o 
manieră lipsită de stil şi de elemente de retorică; sunt înfăţişate doar faptele în cea 
mai inteligibilă formă cu putinţă. 

Textul poveste — începe cu o informaţie de interes uman, apoi urmează o poveste a 
cărei morală este „Cumpără produsul căruia i se face reclamă”. 

Textul „Tu şi eu” — este unul în care producătorul se adresează direct 
cumpărătorului, de obicei într-o manieră prietenoasă în felul în care se adresează un 
reprezentant de vânzări unui potențial client. 

Textul inventiv — este unul care încercă să stârnească interesul cititorului față de 
brand descriindu-l în termeni inventivi. 

Textul faptic — prezintă cele mai multe date referitoare la brand; de obicei, cu cât se 
spun mai multe despre brand, cu atât vânzările sunt mai mari. 


38 J, Thomas Russel, W. Ronald Lane, Op.cit., p. 597. 

6. Textul faptic la care este adăugat un pic de stil. Textul sobru, ce cuprinde 
argumente de vânzare, prezentate însă cu mult stil devine deosebit de eficient mai 
ales atunci când este vorba de un brand de lux. 

7. Textul sincer. Textul unei reclame poate de deveni mult mai credibil, dacă snt 
recunoscute şi eventualele puncte slabe ale brandului, pe lângă punctele sale tari. 

8. Textul superlativ. Textul care laudă foarte tare brandul este eficient doar atunci 
când brandul este la înălțimea laudelor aduse. 

9. Textul semnat. Acest tip de text seamănă cu o declaraţie despre brand semnată 
chiar de producător. Poate avea succes deoarece însăşi managerul companiei este cel 
ce garantează calitatea brandului şi onorarea promisiunii din titlu. 

10. Textul gen titlu. Sunt texte utilizate mai ales în vânzarea cărților (CD-urilor, 
filmelor) prin poştă şi cuprind titlurile celor mai vândute cărți (CD-uri, filme). 

11. Textul care tachinează. Textul de acest gen, în loc să încerce să-i vândă ceva 
cititorului, încearcă să-l descurajeze. Eficienţa unui astfel de text rezultă din 
caracterul sau neobişnuit şi provocator. 

12. Textul pagină de ştiri. Pentru acest gen de text, este cumpărat întreg spaţiul unei 
pagini dintr-un ziar sau dintr-o revistă. Pagina este făcută să arate ca un material 
editorial tipic, cu titluri, text, imagini şi, adesea, cu o mică reclamă. Singura 
diferență este că, în loc să fie scris de reporteri, totul este scris de copywriter, 
încercând să vândă produsul în temeni de „ştire”, cu aceeaşi fervoare ca într-o 
reclamă obişnuită. 

13. Textul competitiv (sau comparativ) prezintă caracteristicile propriului produs în 
comparaţie cu cele ale principalului concurent. Evident, un asemenea text se poate 
transforma într-o reclamă doar în ţările în care publicitatea comparativă este 
realmente permisă. 

John Caples crede că există şi o serie de genuri de texte care ar trebui evitate. În primul 

rând, textele umoristice. Foarte puţini cititori au simț al umorului iar cei ce au 

realmente simţ al umorului sunt foarte deosebiți unii de alții; ceea ce îi distrează pe unii, 
îi poate oripila pe alţii. În al doilea rând, trebuie evitate textele poetice. Textele de 
acest gen pun frumusețea cuvintelor pe prim plan, brandul fiind abandonat. În al treilea 
rând, trebuie evitate textele afectate. Sunt texte scrise cu scopul de a produce un intens 
efect asupra cititorului. Se bazează mai degrabă pe construcții extravagante, decât pe 
gânduri şi sentimente adevărate. De obicei, astfel de texte au un efect contrar intențiilor 
copywriterului. În al patrulea rând, trebuie evitate textele lipsite de credibilitate. 

Cumpărătorul actual este unul sofisticat şi bine informat; textele ce mizează de 

credulitatea sa nu pot decât să-l îndepărteze de brand. Acestea sunt texte ce fac mari 

deservicii brandului promovat, branşei profesioniştilor publicităţii, dar şi activităţii de 
publicitate în genere. 

În general, în redactarea unui text publicitar ar trebui preferate cuvintele 
concrete celor abstracte. Ele nu dau naştere la neînțelegeri şi au mult mai mari şanse să 
fie înţelese exact aşa cum copywriterul a intenționat. Pe de altă parte, cuvintele abstracte 
nu pot fi folosite tot la fel de precis. Copywriterii buni sunt cei care să prezinte idei 
limpezi şi să scrie clar. „Ei îmbină cuvintele în aşa fel încât ideile prind viaţă. 

Dinamismul lor este captivant şi stimulator. Aceasta se întâmplă doar atunci când 
copywriterii şi amintesc să facă descrieri folosind analogii sau metafore şi mecanisme 
similare, care dau mesajului dimensiuni şi substanță. Însă cuvintele pe care le folosesc 
trebuie să fie cele care au acelaşi înțeles şi pentru publicul vizat. Altfel, apar rezultate 


nedorite ca neînțelegerea şi dezinformarea”?. 


VIII.4. Utilizarea imaginilor în presa scrisă | 


Reclamele cuprind, de cele mai multe ori, alături de titlu (subtitlu) şi text, o 
imagine. Imaginile au un impact deosebit asupra publicului ţintă, atrag imediat atenţia, 
aşa că utilizarea lor este obligatorie, dar şi dificilă. Condiţia ce mai importantă pe care 
trebuie să o respecte o imagine utilizată în construirea unui afiş publicitar este aceea de 
a fi adecvată mesajului ce se doreşte a fi transmis. Fără îndoială, imaginile nu trebuie să 
fie doar simple elemente de decor. „Cândva, o celebră firmă de ceasuri a difuzat o 
reclamă de mari dimensiuni, în care se spunea că ceasurile ei sunt pentru oamenii cu 
forță interioară. Jumătatea de sus a spaţiului era ocupată de fotografia unui om. Era un 
atlet profesionist, dar arăta de parcă ar fi fost fotografiat în momentul arestării. Nu mai 
lipsea decât şirul de numere de-a latul pieptului. Aspectul ateltului este mai puţin 
important aici. Ceea ce contează este că nu s-a făcut nicio încercare de a interpreta ideea 
de forță interioară sau modul în care o reflectă atletul. În ce fel se referea acea fotografie 
la forța interioară rămâne o enigmă”. 

David Ogilvy a formulat o serie de exigenţe cu privire la utilizarea imaginilor 
pentru presa scrisă. Trebuie precizat că aceste exigenţe nu au totdeauna o explicaţie 
riguros ştiinţifică, ci au fost formulate e celebrul publicitar în urma experienţei practice 
acumulată de-a lungul a zeci de ani de activitate în domeniu. 

1. Imaginile trebuie să conţină un subiect, o idee remarcabilă; buna execuţie tehnică a 
unei imagini nu o transformă automat într-una ce poate fi utilizată neproblematic 
într-o reclamă; 

2. Imaginile trebuie să stârnească curiozitatea cititorului. Cu cât o fotografie conține 
mai multă magie, cu atât mai mulți cititori vor fi interesaţi de reclamă. 

3. Când fotografia nu are nimic important, magic, de spus, o soluţie ar fi aceea de se a 
arăta în fotografie produsul sau ambalajul său. 

4. În cazul anumitor branduri, merită prezentate într-o fotografie rezultatele utilizării 
sale. Fotografiile de tipul „înainte şi după” par să-i îi mai fascineze încă pe mulți 
dintre cititori. 

5. Utilizarea fotografiilor în reclame au mult mai bune rezultate decât utilizarea 
desenelor. Totuşi, în anumite ziare fotografiile sunt atât de prost reproduse, sunt atât 
de neclare încât se obţine o ilustrare mai vie, mai corespunzătoare, utilizându-se 
desenul. 


a Doug Newson, Bob Carrell, Redactarea materialelor de relaţii publice, Editura Polirom, Iaşi, 2004, p. 
266. 
“ Tbidem, p. 272. 

6. Utilizarea în fotografii a unor personaje prezente şi în clipurile TV măresc gradul de 
memorare a reclamelor scrise. 

7. Fotografiile trebuie să fie cât mai puţin încărcate. Dacă sunt prezentați oameni, 
trebuie evitate mulțimile, în prim plan trebuind să se afle mereu o singură persoana. 
În plus, trebuie evitate chipurile de oameni mărite mai mult decât sunt ele în 
realitate şi fotografiile cu tentă istorică; studii empirice au demonstrat lipsa lor de 
eficiență. 

8. Fotografiile care au cea mai mare aderenţa la public şi atrag atenția sunt cele cu 
bebeluşi, animale şi cele cu tentă sexuală. (La aceste genuri de fotografii tradiționale 
care atrag atenția, pomenite de Ogilvy, am mai putea adăuga: fotografii cu 
personalități celebre, cu oameni îmbrăcaţi în costumații ciudate, de genul celor 
purtate la balurile mascate; fotografii ale oamenilor surprinşi în situaţii excepționale, 
cum ar fi imaginea unui bărbat bandajat la ochi; fotografii care spun o poveste, 
precum poza unei fetiţe care probează pălăria mamei; fotografii romantice, cum ar fi 
poza unui bărbat care traversează un pârâu cu o tânără în brațe; fotografii ale unei 
catastrofe, cum ar fi un accident de maşină; fotografii de ştiri, precum ar fi lansarea 
unei noi navete spaţiale; fotografii de sezon, cum ar fi imaginile cu Moş Crăciun, în 
preajma Crăciunului, şi imagini cu Abraham Lincoln, de ziua lui Lincoln!. 
Fotografiile care atrag atenţia trebuie însoțite totdeauna de un text care să convingă 
cititorul dă cumpere. John Caples crede că există şi categorii de imagini care, 
singure, pot să vândă. Astfel, aminteşte: imaginea produsului (în cazul 
automobilelor, de pildă), imaginea produsului în momentul folosirii (imaginea unui 
bărbat care utilizează noua maşină de bărbierit, de pildă), imaginea care înfăţişează 
recompense în urma folosirii produsului (imaginea unei femei care admiră prăjitura 
pe care tocmai a scos-o din cuptor), imaginea care înfăţişează împlinirea unui vis 
(de pildă, un băiat căruia i se înmânează o diplomă), imaginea unui detaliu mărit (de 
pildă, imaginea unei penite), imagini dramatice (de pildă, reclama pentru un curs de 
antrenare a memoriei înfățişa un bărbat legat la ochi. Titlu: „O memorie 
extraordinară pe care şi tu o poți dobândi 

9. Oamenii agreează, de obicei, vedetele de acelaşi sex pentru că, conştient sau nu, se 


a) 


pot identifica cu ele. Funcție de target, această regulă ar trebui respectată şi în 

reclama tipărită: reclama adresată preponderent femeilor să înfățişeze femei, 

reclama adresată bărbaților să utilizeze fotografii cu bărbați. 
10. Reclamele în patru culori sunt cu 100% mai bine memorate decât cele alb negru”. 
Evident, aceste reguli şi sfaturi ale unor oameni celebri de publicitate nu trebuie aplicate 
mecanic. Ele sunt nişte principii generale de care ar trebui să se ţină cont, dar imaginea 
care funcționează într-o anumită reclamă se stabileşte de către art-director, copywriter şi 
designer, luându-se în calcul totdeauna condiţiile şi constrângerile concrete ale 
desfăşurării unei campanii. Astfel de reguli ne spun ce a avut succes până acum, dar 


4l John Caples, Op.cit., p. 301. 
“ Ibidem, pp. 302-303. 
# David Ogilvy, Op.cit., pp. 76-79. 

nimeni şi nimic nu ne garantează că aplicarea lor în realizarea unor proiecte prezente 
sau viitoare va conduce automat la realizarea unor reclame eficiente. 


VIII.5. Macheta sau layout — ul unei reclame tiparite | 


Titlul, subtitlul, imaginea logoul şi alte elemente ale unei reclame trebuie legate 
între ale astfel încât produsul final, reclama tipărită, să fie un întreg armonios. Punerea 
împreună a elementelor unei reclame poartă numele de machetare. Termenul machetă 
(layout) posedă două sensuri distincte: în primul rând, înseamnă aspectul general a unei 
reclame, proiectul global ce rezultă din îmbinarea elementelor sale; în a/ doilea rând, 
înseamnă redarea fizică a proiectului unei reclame — un plan de detaliu în scopuri de 
producţie“!. Sensul în care vom utiliza termenul de machetă este primul, cel de proiect 
global al reclamei. Persoana care se ocupă de machetarea unei reclame este directorul 
artistic în strânsă colaborare cu un designer şi cu copywriterul reclamei. Sarcina 
fundamentală este cea de a decide care este elementul cel mai important al reclamei - 
titlul, textul sau imaginea. Apoi se decide şi asupra celorlalte elemente ce vor fi 
prezente în reclamă, căutându-se şi o aranjare sistematică şi atractivă a acestora. Felul în 
care sunt aranjate elementele unei reclame trebuie să se constituie în cea mai eficientă 
formulă pentru atragerea atenţiei. Există trei formule fundamentale: (1) utilizarea numai 
a imaginii, (2) utilizarea numai a titlului, (3) utilizarea unei combinații de imagine şi 
titlu. Funcție de situaţie, se va decide pentru formula optimă. În imaginea următoare 
sunt indicate principalele elemente ale unei reclame, ponderea pe care ar trebui să o aibă 
în reclamă şi capacitatea lor de a atrage atenţia potențialilor consumatori. Evident, 
cifrele oferite sunt aproximative. 


k 


S 


Vizual 
| observat de 70% 


W 
Fa Titlu 


a Pr 
TITLU TITLU TITLU TITLU TITLU # citit de 30% 


TITLU TITLU TITLU TITLU TITLU AIE, Bloc principal de text 
SUBTITLU  texttexttext text text text citit de 5% 
text text text text text text text text text 


texttexttext text text text alteia — Subtitiuri 

text text text SUBTITLU ext text text citite de 15% 
text text text text text text 
text text text text text text Semnătură 


citită de 10% 


După Russel şi Lane, există o serie de principii în ce trebuie respectate realizarea unei 
machete. Aceste principii de proiectare, corect folosite, vor atrage cititorul şi vor creşte 
şansele citirii mesajului. 


* J, Thomas Russel, W. Ronald Lane, Op.cit., p. 614. 

Unitate. Toate reclamele originale sunt caracterizate printr-un proiect uniform. 
Macheta trebuie concepută în ansamblu, cu toate părțile (text, desen, titlu, logo, 
ş.a.m.d.) aflate în legătură una cu alta pentru a crea un efect global, armonios. Dacă 
reclama nu prezintă unitate, se destramă şi generează confuzie vizuală. Poate că unitatea 
este cel mai important principiu al proiectării, însă toate sunt necesare pentru o reclamă 
eficientă. 

Armonie. Strâns legată de unitate este ideea că toate elementele machetei 
trebuie să fie compatibile. Directorul artistic obține armonie prin selectarea elementelor 
care se potrivesc. Acest proces este similar cu îmbrăcatul de dimineaţă. Unele articole 
de îmbrăcăminte „merg” împreună mai bine decât altele — de exemplu, dungile, 
carourile sau motivele jacquard în culori omogene. Pentru a fi eficientă, macheta 
necesită elemente armonioase nu ar trebui să existe prea multe tipuri şi mărimi diferite 
de litere, ilustrații ş.a.m.d. 

Ordine. Reclama trebuie aranjată ordonat, astfel încât să poată fi citită de la 
stânga la dreapta şi de sus în Jos. Succesiunea elementelor pot ajuta la dirijarea ochiului 
într-o mişcare structurală sau privire de ansamblu. Dispuneţi elementele astfel încât 
ochiul si pornească de unde doriți să pornească şi să parcurgă traiectoria dorită în 
reclamă. Aranjamentele în „Z” şi „S” sunt printre cele mai des întâlnite. 

Subliniere. Sublinierea este accentuarea sau concentrarea asupra unui element 
(sau grup de elemente) pentru a-l face să iasă în evidentă. Decideţi dacă doriți să 
scoateţi in evidență ilustrația, titlul, sigla sau textul. Dacă accentuaţi toate aceste 
elemente în aceeaşi măsură, reclama dumneavoastră va fi lipsită de orice accent. 

Contrast. Aveţi nevoie de diferențe în mărime, formă şi mod de exprimare, 
pentru ca reclama să nu fie monotonă din punct de vedere vizual. Alternând caracterele 
aldine cu cele cursive sau utilizând caractere mari aduceţi în atenție un cuvânt sau o 
frază şi creaţi un contrast între elementele de tipar. Contrastul face macheta mai 
interesantă. 

Echilibru. Prin echilibru, avem în vedere controlarea mărimii, modulației, 
ponderii şi poziției elementelor reclamei. Elementele armonioase par sigure şi naturale 
ochiului. Echilibrul poate fi testat prin analizarea relației dintre jumătățile dreaptă şi 
stângă ale reclamei. Există, esențialmente, două forme de echilibru: geometric şi liber. 

Echilibru geometric al reclamei sugerează rafinament şi, din punct de vedere 
grafic, conţine elemente egale ca pondere, mărime şi formă pe partea dreaptă şi stângă a 
unei linii verticale imaginare trasate prin mijlocul reclamei. Astfel de reclame simetrice 
dau impresia de stabilitate şi conservatorism. 

Echilibru liber. Centrul optic al paginii, măsurat de jos în sus, este la cinci 
optimi din distanta până în partea de sus a paginii; astfel, diferă de centrul matematic. 
(Pentru a testa acest lucru, luați o bucată de hârtie albă, închideți ochii, apoi deschideți-i 
şi aşezaţi repede o bulină acolo unde credeţi că este centrul paginii. Foarte probabil va fi 
deasupra centrul matematic.) Imaginaţi-vă că un balansoar este în echilibru în centrul 
optic. Ştim că o sarcină mai uşoară pe balansoar poate echilibra cu uşurinţă una mai 
grea, dacă este mai departe de punctul de sprijin („„greutatea” unui element într-o 
reclamă poate fi măsura prin mărimea sa, prin gradul de întunecime, culoare sau formă). 

În echilibrul liber, obiecte sunt amplasate aparent aleatoriu pe pagină, dar într-o 
asemenea relaţie unul cu altul încât pagina, în ansamblu, pare în echilibru”. 

O machetă are mai multe stadii de evoluție de la simpla schiță, la macheta brută, 
până la macheta detaliată. Schiţele reprezintă desene miniaturale în care sunt încercate 
diferite aranjamente ale elementelor viitoarei reclame. Macheta brută reprezintă un 
desen în mărime naturală a reclamei; sunt reprezentate toate elementele reclamei pentru 
a simula cum va arăta viitoarea reclamă. Macheta detaliată este stadiul final al unei 
machete; toate caracterele sunt culese şi aşezate aşa cum vor arăta în reclama tipărită, se 
fixează locul definitiv al imaginilor iar acestea sunt pregătite la o mărime de 1,5 ori mai 
mare pentru a putea fi reproduse cât mai exact. Practic, o machetă detaliată ne ilustrează 
exact modul în care va arăta reclama finisată ca mărime, culoare, aranjament etc. Este 
utilizată pentru a fi prezentată clientului şi pentru a se obține aprobarea sa. După ce 
primeşte aprobarea din partea clientului, este pregătită pentru tipar. 


VIII.6. Principii generale pentru realizarea unei reclame pentru 
presa scrisă 


Philip W. Sawyer, redactor la una dintre cele mai importante reviste americane 
dedicate elaborării textelor publicitare, Starch Tested Copy, a oferit câteva reguli şi 
sugestii pentru elaborarea unei reclame reuşite“: 

1. Textul reclamei trebuie să fie simplu şi scurt. Argumentul: cei mai mulți 
dintre cititori nu citesc revista sau ziarul în primul rând pentru reclame; în aceste 
condiții, o reclamă trebuie să atragă uşor atenţia şi să transmită repede mesajul, 
astfel încât să-i permită cititorului să meargă în cel mai scurt timp mai departe. 
O reclamă ce conține ilustraţii multiple şi texte scrise cu litere diferite şi în 
stiluri diferite nu oferă ochiului un punct de sprijin, nu oferă un centru pentru 
concentrarea atenţiei, fiind, de cele mai multe ori ignorată; 

2. Textul trebuie să fie centrat nu pe produs, ci pe avantajele produsului. 
Multe dintre reclame sunt hipercentrate pe produs (plecă de la premisa că 
potențialul cititor este deja interesat de firma producătoare şi de produs), or 
potenţialii cumpărători devin interesați de un produs doar atunci când sunt 
mânați de anumite nevoi, când sunt convinşi că produsul le poate fi în vreun fel 
util. Dacă reclama produsului nu răspunde la întrebarea Ce câştig din asta?, este 
puţin probabil ca potenţialul client să se apropie de produs. 

3. Când este nevoie, textul reclamei poate conține aluzii de natură sexuală. 
Este o chestiune verificată că reclamele ce conţin aluzii sexuale sunt cele care 
atrag cel mai mare număr de cititori, bărbaţi şi femei. Creatorii de publicitate, 
copy-writerii au o vorbă de care țin cont deseori: sexul vinde bine orice 
produs. 


“ Ibidem, pp. 618-619. 
“ J. Thomas Russel, W. Ronald Lane, Op.cit., pp. 604-607. 

Ori de câte ori este posibil, trebuie utilizate celebrități care să prezinte 
produsul. În general, reclamele în care o personalitate bine cunoscută prezintă 
un produs au un succes la public cu 13% mai mare decât cele obişnuite. Chiar 
dacă celebrităţile nu sunt totdeauna credibile, prezența lor într-o reclamă are un 
merit deosebit: atrage atenția cititorilor. Or, odată captată atenția, mesajul 
publicitar poate ajunge mult mai uşor la cititor. 

Orice reclamă, având o puternică componentă vizuală, trebuie să valorifice 
la maxim potențialul culorilor. Ochiul oricărui privitor este atras de culorile 
puternice, în tonuri frumoase şi strălucitoare. O reclamă bine realizată din punct 
de vedere coloristic primeşte, în general, cu 45% mai multă atenție decât cele în 
alb şi negru. Prin urmare, cu cât o reclamă este mai colorată, cu atât mai sigur îşi 
va transmite mesajul. 

Reclama trebuie concepută în aşa fel încât să „curgă” fără efort. Orice 
reclamă posedă un ritm interior, iar acest flux derivă din amplasarea diferitelor 
elemente creative. Reclamele cu o bună ordine interioară îl determină pe cititor 
să acorde atenție tuturor elementelor componente (ilustrație, text, titlu, textul 
principal, numele mărcii) şi care, împreună, să poată transmite, la modul optim, 
un mesaj unitar. Dacă, de pildă, ilustrațiile reclamei sunt plasate în josul paginii, 
iar titlul şi textul reclamei în partea de sus, este comisă o gravă eroare deoarece 
cititorul (potenţialul cumpărător), fascinat de ilustrație, va ignora textul 
reclamei, ignorând mesajul acesteia. 

Textul unei reclame nu trebuie să conţină ambiguităţi. Mesajul unei reclame 
trebuie să fie clar, direct, precis, neambiguu. Oricum ar fi formulat, textul unei 
reclame trebuie să poată fi citit repede şi să fie înţeles de la prima lectură. Dacă 
lucrul aceasta nu se întâmplă, sunt rari acei cititori ce vor încerca să citească a 
doua oară textul unei reclame. 

Reclamele din reviste trebuie să mizeze pe contrast. Contrastele — coloristice, 
dintre personajele ce apar în imagine - sunt întotdeauna amuzante şi, ceea ce este 
mai important, atrag atenţia cititorilor. De pildă, multe dintre imaginile 
produselor sunt mult mai bine puse în evidență dacă fundalul utilizat este unul 
de culoare neagră. 

Reclamele trebuie să exploateze sentimentele cititorilor. Una dintre cele mai 
sigure modalități de a stârni sentimente pozitive vizavi de produsul promovat 
este aceea de a utiliza imagini emoționante cu copii şi animale. Totuşi, utilizarea 
unor astfel de imagini ridică serioase probleme de ordin etic. Acest şiretlic se 
ciocneşte, de pildă, de principiul moral care ne interzice să folosim minori în 
scopuri pe care ei nu le înțeleg şi în legătură cu care nu-şi pot da acordul în 
cunoştinţă de cauză. 

Dacă reclama conține multe cuvinte, atunci trebuie concepută cât mai 
atractiv. De obicei, textele mari nu sunt citite. Totuşi, se poate veni în „ajutorul” 
cititorului potenţial printr-o bună poziţionarea a textului în pagină (trebuie 
evitată suprapunerea textului cu imagini multicolore), prin alegerea unui corp de 
literă suficient de mare şi, ceea de este mai important, prin redactarea sa într-o 
manieră vie, spirituală, atractivă. Şi în aceste condiții, dacă 20% dintre cititorii 
revistei vor citi textul reclamei înseamnă că aceasta şi-a atins scopul. 

Esenţialul în ceea ce priveşte textul unei reclame rezidă, în ultimă instanță, în a 
găsi o formulă spirituală şi alertă care să rezume motivele pentru care brandul 
promovat este unul într-adevăr unic şi nou. 


IX. RECLAMA VIDEO 


Fără îndoială, canalul media cu cea mai mare audienţă este televiziunea; acesta este 
şi motivul pentru care în cele mai multe campanii publicitare televiziunea este utilizată 
drept vehicul principal pentru difuzarea mesajelor publicitare. În aceste condiţii, 
produsul publicitar va lua forma unui clip ce va fi difuzat în timpul emisiunilor TV. 
Formatul TV asigură creatorilor şi producătorilor de publicitate posibilitatea optimă de a 
putea combina imaginea, sunetul, textul şi mişcarea, astfel încât să poată fi obţinută 
reacția dorită din partea potențialului consumator. Duşmanul reclamei TV este 
telecomanda; mulţi telespectatori schimbă canalul în timpul difuzării unui calup de 
clipuri publicitare. Soluţia întrezărită pentru a micşora amploarea acestui fenomen este 
crearea unor clipuri amuzante, antrenante, cu reale calităţi artistice. Un produs publicitar 
ce posedă asemenea calități reuşeşte va reuşi să trezească atenția telespectatorului, care 
condusă abil, va putea fi transferată asupra brandului promovat. 


IX.1. Principale etape şi principii în elaborarea reclamelor video 


Mai întâi reclama este gândită în imagini, apoi în cuvinte. În acest sens, Luke 
Sullivan spunea: „TV-ul este un mediu vizual şi necesită, prin urmare, soluţii 
vizuale. Nu vorbi cu cumpărătorii. Spune-le o poveste prin imagini. Începe cu 
imagini. Continuă cu imagini (...) Fă în aşa fel ca reclama ta TV să fie atât de 
puternic vizuală încât un telespectator să înțeleagă chiar fără sunet. Asta nu este o 
regulă; nu merge mereu. Dar când merge, este extraordinar. Înseamnă că ai o idee 
foarte simplă, foarte vizuală”. 

Se alege un format care să exprime cât mai bine mesajul. 

Trebuie acordată o mare atenţie rolului de divertisment al reclamei TV. 

Debutul reclamei trebuie să capteze atenţia privitorilor, trebuie să fie neobişnuit din 
punct de vedere vizual. 

Brandul trebuie să fie vizibil. 

Se poate opta pentru supratexte adăugate peste imagine pentru a puncta informaţiile 
esenţiale. 

Finalul trebuie să aparțină brandului. 

Textul nu trebuie să povestească imaginile. Cuvintele trebuie să adauge înțeles 
imaginilor“. 


* Luke Sullivan, Op.cit., pp. 152-153. 

IX.2. Tehnicile vizuale utilizate în crearea unei reclame 


Televiziunea oferă posibilitate utilizării unei multitudini de tehnici în producerea 
unei reclame. După Thomas Russell şi Ronald Lane, cele mai importante tehnici 
utilizate în crearea produselor publicitare TV sunt următoarele“: 

(a) Mărturiile persoanelor avizate sau celebre. Această tehnică are rezultate 
garantate deoarece telespectatorii zilelor noastre sunt interesaţi în cel mai înalt grad de 
tot ceea ce ţine sau are legătură cu vedetele. Celebrităţi precum Gheorghe Hagi, Nadia 
Comăneci, Ilie Năstase sau Florin Piersic vor atrage totdeauna atenția telespectatorilor. 
Girul dat de personalități anumitor produse a făcut şi face şi astăzi ca acestea să se 
vândă. Totuşi, această tehnică stârneşte şi anumite rezerve pentru că telespectatorii ştiu 
că vedetele spun ceea ce spun pentru că au fost plătite să o facă. În plus, tehnica este 
riscantă pentru că personalitatea puternică a vedetei poate pune în umbră brandul. 
Rezultatul: telespectatorii îşi aduc aminte de vedetă, dar uită de brand. 

(b) Serialele. Pentru a menţine trează atenția telespectatorilor pot fi concepute 
serii de clipuri publicitare în care un clip continuă acțiunea din clipul precedent. Pe 
lângă stârnirea şi menţinerea curiozităţii telespectatorilor, această tehnică dă 
posibilitatea oferirii, de-a lungul timpului, a mai multor informaţii cu privire la produsul 
promovat. 

(c) Inserţia în filmele de lung metraj a referinţelor la diverse produse. 
Deseori vedem în filme un personaj sau altul care consumă coca cola, fumează 
Marlboro sau consumă bere Tuborg. Producătorii preferă uneori această metodă foarte 
costisitoare deoarece mesajul ajunge sigur la telespectator (varianta schimbării postului 
este exclusă) iar impactul este destul de ridicat deoarece produsul este consumat de 
celebrităţi. În plus, secvenţe din filme de lung metraj (acele în care se consumă sau se 
utilizează un anumit produs) pot fi lesne prelucrate pentru a se obține un clip publicitar. 

(d) Utilizarea purtătorului de cuvânt. Sunt cazuri în care clipul publicitar nu 
este altceva decât un discurs ţinut de un „prezentator” care recomandă un anumit produs 
sau serviciu, făcând chiar şi o demonstrație. Impactul este destul de mare deoarece 
mesajul se adresează direct telespectatorului, persoana aleasă fiind una caldă, agreabilă, 
ce inspiră încredere. Intenţia este aceea de a se transfera asupra produsului încrederea pe 
care o inspiră „prezentatorul”. Această tehnică este folosită în special pentru 
promovarea produselor noi. 

(e) Demonstrația. În cazul utilizării acestei tehnici, conținutul clipului publicitar 
constă în demonstrarea practică în fața potențialilor consumatori a modului în care 
funcționează un anumit produs. De obicei, atunci când este produsă o reclamă- 
demonstraţie, întreaga acțiune este filmată de aproape, pentru ca telespectatorul să poate 
avea o imagine detaliată asupra a ceea ce se întâmplă. Trebuie alese în montajul final 
toate acele secvenţe care, puse cap la cap, oferă o demonstrație coerentă asupra 


48 Dan Petre, Mihaela Nicola, Op.cit., p. 149. 
*J. Thomas Russel, W. Ronald Lane, Op.cit., pp. 670-674. 

avantajelor şi eficacităţii utilizării produsului. Totuşi, montajul realizat trebuie să ofere 
o imagine reală, nedistorsionată, a utilizării efective a produsului respectiv. O reclamă 
de genul acesta, dacă nu este dinamic realizată şi memorabilă (demonstrație neaşteptată, 
chiar şocantă), riscă să fie plictisitoare. 

(£) Prim-planurile. Focalizarea imaginii pe produsul promovat este una dintre 
cele mai importante tehnici de filmare în cazul reclamelor deoarece ecranul TV, având 
dimensiuni reduse, trebuie să prezinte o imagine „curată”, „esențializată” a produsului. 
Atunci când face reclamă unui lanț de restaurante de tip fast-food, nu vom difuza 
imagini din interiorul aglomerat şi zgomotos al unui asemenea restaurant, ci ne vom 
focaliza, de pildă, asupra imaginii ispititoare a hamburgerilor abia preparați. 

(g) Tehnica firului narativ. Reclama va fi realizată asemenea unui film în 
miniatură, o poveste cu personaje care, la un moment dat, pentru a duce la bun sfârşit o 
acțiune, apelează la un produs anume. Unul dintre personaje poate chiar preciza 
avantajele utilizării acelui produs. Multe dintre reclamele difuzate pe canalele TV 
utilizează din plin această tehnică. 

(h) Episoadele din viață. Tehnică asemănătoare cu precedenta, ce constă într-o 
poveste interpretată de actori, numai că de astă dată personajul principal este chiar 
brandul. Scenariul constă în semnalarea unei probleme pe care produsul promovat o 
poate rezolva foarte eficient. 

(i) Interviul cu consumatorii. Această tehnică constă în difuzarea unor 
interviuri cu consumatori care, mulțumiți fiind de marcă, laudă şi recomandă produsul 
respectiv; într-o altă variantă, unui consumator obişnuit i se cere să compare două 
produse şi să explice de ce-l preferă tocmai pe unul dintre ele (produsul promovat). 
David Ogilvy crede că această tehnică este mai eficientă când sunt utilizaţi consumatori 
loiali ai produsului vorbind despre virtuțile acestuia atunci când nu ştiu că sunt filmaţi””. 
Credibilitatea reclamei în acest caz este mult mai mare. 

(j) Animaţia. Este o tehnică cu un impact deosebit asupra copiilor. Desenul 
animat este în stare să creeze o atmosferă caldă, destinsă şi prietenoasă atât pentru 
mesaj, cât şi în legătură cu produsul. Uneori animația este folosită şi pentru a prezenta 
operaţii care nu sunt vizibile la o filmare obişnuită (de pildă, modul în care un epilator 
scoate firele de păr din piele). Totuşi, prin această tehnică este atrasă mai puțin atenţia 
(în special a publicului adult) şi nu este totdeauna destul de convingătoare. 

(h) Personajele. Strâns legată de animație, această tehnică constă în utilizarea 
unui personaj (de cele mai multe ori, animat) ce încearcă să ne convingă de calitățile 
unui brand şi să ne facă să cumpărăm. Personajul devine simbolul viu al brandului, 
reuşind să cucerească, treptat, datorită asocierilor pozitive, un loc bine precizat în 
memoria consumatorului vizat (de pildă, Mr. Musculo sau Roland McDonald). Când 
personajul este unul de desen animat nu există riscul ca eventualele întâmplări cu 
conotaţii negative prin care trece interpretul său (un actor, de pildă) să se răsfrângă 
asupra brandului. 


* David Ogilvy, Op.cit., p. 105. 

Evident, tehnicile prezentate (ca şi altele pe care nu le-am amintit) pot fi folosite 
complementar în realizarea unui clip publicitar. Nu există reţete tehnice garantate ale 
realizării unei reclame de succes; fiecare tehnică în parte, utilizată creativ, în 
conformitate cu un scenariu bun, cu o bună planificare a reclamei poate conduce la 
realizarea unui produs publicitar de calitate. 


IX.3. De la storyboard, la reclamă 


Drumul realizării unei reclame video începe cu conceperea unui storyboard de 
către directorul artistic şi un copywriter. Un storyboard este o hartă vizuală a viitorului 
spot; acesta cuprinde o serie de ilustraţii care înfăţişează acţiunea spotului cu textul scris 
sub fiecare cadru, text care descrie acţiunea, ceea ce spun personajele (dacă este cazul) 
şi ceea ce spune vocea din fundal“!. Principala calitate a unui storyboard este aceea de a 
fi suficient de explicit, de a vorbi de la sine, astfel încât copywriterul să nu fie nevoit să 
dea apoi tot felul de indicaţii ajutătoare. Pentru a fi explicit şi a duce la realizarea unei 
reclame chiar aşa cum a fost concepută de copywriter, un storyboard trebuie să cuprindă 
cadrele cheie ale reclamei, astfel încât să surprindă ceea ce este mai important în fiecare 
scenă. Fiecare cadru ar trebui să includă suficiente informaţii pentru continuarea 
firească a poveştii, fiecare cadru trebuind să se construiască, într-o logică narativă, pe 
cel precedent. Un storyboard poate cuprinde 6-8 cadre, dar poate ajunge şi până la 30 de 
cadre (adică câte unul pentru fiecare secundă de spot). Pentru verificarea coerenței 
spotului, se poate realiza un storyboard filmat, adică un fel de versiune animată a 
spotului. Un storyboard filmat se apropie foarte mult de arhitectura narativ-temporală a 
reclamei, reprezentând o bună verificare înainte ca reclama să intre efectiv în producție. 
Un astfel de storyboard filmat poate oferi răspunsuri pentru următoarele întrebări: Când 
trebuie să intre vocea din fundal? Când se aude muzica mai tare sau mai încet? Este 
suficient timp pentru citirea textului ce însoţeşte fiecare scenă?” 

Un storyboard este unul finalizat şi finisat dacă reuşeşte să ofere cu claritate, 
implicit sau explicit, răspunsuri la o serie de probleme: Primul cadru este suficient de 
interesant? Aparatul de filmat ar trebui aşezat în alt unghi? Locaţia este bun? Spui prea 
mult de la începutul spotului? Poţi să ajungi la o anumită scenă mai târziu? Poţi 
simplifica ceva? Spotul are prea multe tăieturi? Poţi să faci economie şi să concepi o 
scenă care să rezolve două probleme? Povestea este spusă coerent?” Funcție de 
răspunsurile „primite” se realizează ultimele modificări. În varianta sa finala, storyboard 
este prezentat clientului spre aprobare. După ce sunt luate în calcul eventualele sugestii 
ale acestuia, storyboard-ul este trimis către departamentul (sau firma) de producție 
pentru realizarea efectivă a reclamei. 

Penultima fază a creaţiei unei reclame TV, cea a producției, este asigurată de 
directorul de producție şi regizorul artistic, cel care, împreună cu directorul artistic, va 
găsi cele mai bune soluții pentru filmarea reclamei. Un bun regizor ştie să aducă 


5! Luke Sullivan, Op.cit., p. 160. 
® Ibidem, p. 163. 
® Ibidem, pp. 162-163. 

totdeauna un plus de strălucire unei reclame prin găsirea unor unghiuri potrivite de 
filmare, prin găsirea unei viteze optime pentru realizarea anumitor mişcări ale camerei 
video, prin utilizarea anumitor lentile sau a anumitor lumini, prin anumite modificări 
aduse decorului, prin anumite indicaţii oferite actorilor etc. Inovaţiile aduse de regizor 
în timpul filmărilor nu pot depăşi cadrul general stabilit de copywriter. Totuşi, „un bun 
director de producţie va filma şi scene suplimentare care îşi pot afla utilitatea la montaj; 
pot apărea astfel idei bune sau actorii inspirați pot da o interpretare diferită unei situaţii. 
Principiul că trebuie filmate întotdeauna toate scenele din story-board în condițiile 
agreate de client nu este suficient; pentru un rezultat de calitate trebuie filmate şi situații 
noi, abordări creative ce pot fi selectate ulterior. Astfel, dacă o scenă agreată de client 
cuprinde un text recitat de un actor aşezat pe o canapea, după filmarea acesteia un 
regizor inspirat poate solicita actorului să recite scena stând pe jos sau intrând în 
cameră, pe un ton mai serios sau mai ironic. Fragmente sau expresii interesante din 
materialul filmat, voci, mimica sau gesturi ale unor părți din corp (mână, sprâncene etc.) 
pot fi utilizate ulterior”**. 

Ultima fază în crearea unei reclame video este reprezentată de totalitatea 
operaţiunilor de post-producție (montarea şi mixarea tuturor elementelor reclamei: 
imagini filmate, muzică, voci, efecte speciale etc.). Practic, post-producția este 
reprezentată de toate activitățile desfăşurate după ce filmările pentru reclamă s-au 
finalizat. Munca de post-producție include înregistrarea simultană privind filmările, 
muzica, grafica, editarea, efectele speciale, tăieturile de negativ şi mixarea. Trebuie 
avută o grijă deosebită pentru ca muzica să nu fie înregistrată mai puternic decât vocile 
personajelor şi vocea de fundal. Fiecare cuvânt din vocea de fundal sau din replicile 
personajelor trebuie să se audă clar. 

Cele mai multe reclame cuprind mai multe scene cu o durată variabilă (în anii 80 
o scenă dintr-o reclamă dura aproximativ 4 secunde, astăzi între 2 si 2,5 secunde); 
inevitabil, reclama trebuie să conțină şi o serie de elemente optice de tranziţie între 
aceste scene. Găsirea acestor elemente optice potrivite în cadrul operaţiunilor de montaj 
conferă reclamei continuitate şi îi imprimă un anumit tempo. După Andrei Stoiciu, cele 
mai importante elemente de acest tip sunt următoarele: 

1. Tăierea — o scenă este tăiată brusc şi apare următoarea. Este cea mai rapidă 
schimbare, fără nici un interval de pauză între cele două. Tăierea indică acțiunea 
rapidă. 

2. Suprapunerea imaginii — un efect de suprapunere în care o scenă dispare 
treptatşi este înlocuită de scena următoare. Suprapunerile sunt mai lente decât 
tăieturile şi indică o acțiune care începe imediat dup cea anterioară. 

3. Intrarea progresivă — este un efect optic în care un ecran negru se conturează 
progresiv şi apare o scenă. 

4. Dispariţia treptată — este opusul scenei anterioare. 


* Andrei Stoiciu, Op.cit., p. 153. 

5. Mască — o parte a scenei este plasată deasupra celeilalte. Sugerează fațete 
multiple ale unei situații”. 

La montaj, alături de aceste efecte optice mai sunt adăugate alte efecte vizuale, textul 
scris care apare în reclama, diverse scene animate (dacă este cazul). După ce munca de 
post-producție este finalizată, este realizată o versiune a spotului ce va fi prezentată 
clientului. După eventualele modificări sugerate de acesta, este realizată o versiune Beta 
a clipului, cea care va fi multiplicată şi trimisă către difuzare către posturile TV cuprinse 
în mixul media. 


IX.4. Planificarea unei reclame TV 


Planificarea activității de producere a unei reclame TV reprezintă un set de 
decizii complexe ce trebuie să țină cont de mai multe elemente: costuri, suport (peliculă 
sau casetă video), distribuția, fond muzical, efecte speciale, locații de filmare. După 
Russel şi Lane, principiile fundamentale ce trebuie respectate în realizarea unei reclame 
sunt următoarele”: 

1. Găsirea unei relații optime între imagine, sunet şi mişcare aptă să conducă la 
obţinerea unui produs care să fie în concordanţă, în egală măsură, cu exigenţele 
artistice şi obiectivele de marketing. 

2. Elementul audio trebuie să fie relevant pentru elementul video, fără ca să se 
constituie într-o descrie a aceea ce este evident în imagine; 

3. Evident, elementele video trebuie gândite foarte bine, trebuie să fie foarte expresive, 
deoarece televiziunea este mult mai eficientă în a arăta decât în a spune; 

4. Numărul scenelor uni clip nu trebuie să fie prea mare iar acestea nu trebuie să fie 
statice; 

5. Este important ca reclama să aibă o desfăşurare logică, progresivă, iar ideea sa să fie 
evidentă astfel încât telespectatorul să o poată urmări fără probleme; 

6. În filmări vor fi privilegiate prim-planurile şi vor fi evitate pe cât posibil detaliile 
(datorită dimensiunilor reduse ale unui ecran de televizor); 

7. Într-o reclamă TV trebuie folosite supratitrajele (cuvinte ce apar pe ecran) pentru ca 
telespectatorii să vadă şi să audă care sunt principalele caracteristici ale produsului. 

8. Numele brandului trebuie obligatoriu prezentat fie printr-un prim plan al 
ambalajului, fie scris pe o emblemă atractivă şi strălucitoare; identificarea brandului 
este esențială; diferențierea propriului brand de branduri similare este indestructibil 
legată de afirmarea unei identități puternice; or, numele este o componentă esenţială 
a acestei identități şi, de fiecare dată, trebuie împins în prim-plan. 

9. Clipul trebuie centrat pe prezentarea unei idei (caracteristici) esențiale, evitându-se 
prezentarea unor caracteristici sau avantaje suplimentare; promisiunea principală a 
reclamei trebuie repetată de mai multe ori — acesta fiind mesajul care trebuie să 
ajungă în mintea consumatorilor. 


5 Ibidem, p. 151. 
5¢ J. Thomas Russel, W. Ronald Lane, Op.cit., pp. 676-677. 

10. Propozițiile mesajului audio trebuie să fie scurte şi cu o structură simplă, având în 
componenţă cuvinte uşor de înţeles, de memorat şi de repetat. Mesajul audio trebuie 
să se potrivească cu ideile transmise prin imagine; 

11. Muzica utilizată trebuie să sublinieze diferitele momente ale desfăşurării acţiunii sau 
să creeze o anumită atmosferă; rolul său este foarte important deoarece poate 
comunica sentimente şi stări sufleteşti într-o manieră unică. De multe ori, o muzică 
nepotrivită poate distruge un spot grozav, la fel cum o muzică potrivită poate aduce 
un spot mediocru la nivelul unui de prima clasă. Din acest motiv, alegerea muzicii 
pentru clip este una dintre cele mai importante decizii pe care trebuie să o ia un art 
director. 

Conceperea unei reclame TV presupune familiarizarea cu o serie de procese şi operații 

ale procesului de producţie: tranziția cinematică, suprapunerea imaginilor, prim-planul, 

realizarea tranziției de la o scenă la alta, suprapunerea imaginilor cu sunetul etc. O 

reclamă TV trebuie realizată în termeni simpli, uşor de înţeles şi de reprezentat. O idee 

bună nu este însă suficientă pentru realizarea unei reclame TV de calitate; execuţia 
efectivă a reclamei este tot la fel de importantă ca şi o bună idee directoare. 

În realizarea oricărui produs publicitar trebuie avută în vedere, în primul rând, 
atingerea obiectivelor de marketing. Nu trebuie uitat faptul că o reclamă este un 
instrument de vânzări, şi nu o operă de artă. Privilegierea sistematică a actului artistic 
poate duce la produse publicitare memorabile, dar nu poate garanta creşterea vânzărilor 
unui produs. Dar nici creşterea vânzărilor nu se realizează dacă acest obiectiv transpare 
în mod explicit din mesajul reclamei. 

X. RECLAMA RADIOFONICA 


Radioul este un mijloc de informare în masă prezent peste tot: acasă, la birou, în 
autobuz sau în maşină. Explozia numărului de stații de radio comerciale, a rețelelor 
naționale şi a posturilor locale, a modificat radical percepția ascultătorului. Pentru cei 
trecuţi de o anumita vârstă radioul înseamnă o sursă credibilă de informaţie. Pentru cei 
tineri radioul este un prietenul care le oferă muzica pe care vor s-o asculte. Ascultătorii 
pot participa la realizarea emisiunilor, pot intra în direct, pot câştiga concursuri. Mult 
mai aproape de realitatea din jurul nostru, radioul a devenit astăzi mult mai apropiat de 
ascultător. Acest lucru reprezintă un mare avantaj pentru agenţii economici deoarece 
radioul poate fi folosit in promovarea unor produse. Auzul este un simț ce nu poate fi 
închis la comandă, iar radioul nu are nici telecomanda (mă rog, majoritatea!). Odată ce 
se aşează în fotoliu să asculte radioul, ascultătorii nu încep să tot schimbe posturile; 
dimpotrivă, radioul ne urmăreşte în diferite momente ale zilei, oriunde ne-am duce. 
Aceasta face ca mesajul difuzat sa fie auzit. Este ca şi cum ai afla ştirile sau informaţiile 
de la un prieten. Și din punct de vedere al costurilor radioul se comportă ca un adevărat 
prieten. Analizând tarifele de publicitate ale diferitelor medii se observă că radioul are 
tarifele cele mai mici. Frecvența mare de difuzare a mesajului la radio cu costuri mici 
este în avantajul clientului agenţiei de publicitate. O campanie TV combinată cu una 
radio poate avea o eficiență neaşteptată. Odată auzită reclama la radio, ascultătorii îşi 
vor aminti imaginile spotului TV. Potenţialii cumpărători vor spune că au văzut reclama 
la TV des, deşi au auzit-o mult mai des la radio; apare efectul de sinergie discutat in 
capitolul 4. În mod asemănător, publicitatea în ziare şi reviste asociată cu radioul 
amplifică forța mesajului tipărit. Când citim ceva, ne oprim la lucruri pe care le putem 
lega cu ceva din mintea noastră; astfel, vom citi acele reclame despre care „am auzit 
ceva” fără să ştim totdeauna că ceea ce am auzit, am auzit la radio. În felul acesta 
mesajul publicitar poate deveni mult mai eficient. 

Radioul a fost definit drept un teatru al minţii; practic, copy-writerul trebuie 
deseneze anumite imagini în mințile ascultătorilor doar cu ajutorul cuvintelor. Datorită 
faptului că are o mare capacitate de a-şi fideliza publicul, radioul are publicul cel mai 
captiv. În plus, radioul este foarte mult ascultat în maşină — dimineaţa şi seara — pe 
drumul către sau de la serviciu sau şcoală. Fiind în maşină sau autobuz, ascultătorul nu 
poate nici schimba postul, nici nu poate părăsi incinta în care se afla; cu voie sau fără 


voie ascultă programele radio şi, implicit, reclamele. 

X.1. Elementele unei reclame radiofonice | 


Fiind formată din cuvinte, sunete (efecte speciale) şi muzică, reclama radio 
trebuie să reprezinte o comunicare credibilă, umană, axată nu pe lăudarea unui produs, 
ci pe obiectivele şi scopurile pe care le pot atinge oamenii dacă achiziţionează produsul 
care face obiectul publicităţii. Fără a putea beneficia de aportul imaginilor, cuvintele 
trebuie bine alese, creatorul străduindu-se să le aleagă din vocabularul target-ului; 
propoziţiile rezultate din îmbinarea acestora trebuind să se apropie de cele utilizate de 
omul obişnuit. Tonalitatea potrivită şi căldura vocii umane sunt absolut necesare pentru 
realizarea unei bune reclame radiofonice. Sunetele şi efectele speciale trebuie astfel 
folosite încât să fie necesare şi recognoscibile, în strânsă legătură cu cuvintele, 
completându-le sau subliniindu-le înțelesul. În plus, sunetele mai pot fi folosite pentru a 
crea sentimente sau suspans, încordare sau furie, în general, pentru a realiza atmosfera 
reclamei. În reclama radiofonică pot fi utilizate trei tipuri de sunete: manuale, 
înregistrate sau electronice. Astăzi sunt utilizate în special sunetele înregistrate şi 
efectele electronice. Muzica reprezintă un element esențial al reclamei radio; este 
indispensabilă în a atrage atenţia ascultătorului şi în a genera sentimentele dorite. 


X.2. Indicaţii privind realizarea unei reclame radio | 


Russell şi Lane ne oferă următoarele indicaţii privind realizarea unei reclame 
radio: 
e Urmăriţi o singură idee, concentraţi-vă. Nu cereţi consumatorului să primească prea multe 
informaţii dintr-o dată. Faceţi o listă de priorități ale mesajului dumneavoastră. Gândiţi-vă 
la reclamă ca la un model al sistemului nostru solar. Cel mai important element al mesajului 
este soarele, iar toate celelalte sunt planete cu grade diferite de importanță, însă toate 
învârtindu-se în jurul soarelui şi susținând ideea centrală. 
e Studiaţi produsul sau serviciul dumneavoastră. Mulţi clienți urmăresc activitatea 
concurenței, însă rareori îşi raportează caracteristicile şi beneficiile la date concrete. Datele 
statistice semnificative pot oferi un sprijin substanţial mesajului dumneavoastră. 
* Raportaţi-vă la consumator. Când vă spuneți povestea consumatorilor, raportați 
întotdeauna marca la dorinţele şi nevoile lor. Nu porniţi de la premisa că vor ajunge 
automat la concluzia corectă. 
e Generaţi efecte de multiplicare. Puteţi mări efectul reclamei dumneavoastră de multe 
ori obținând efecte de multiplicare, adică să-i determinaţi pe consumatori să preia 
expresii din reclamă şi să le folosească. O expresie sau o execuţie inteligentă poate duce 
la situaţii în care consumatorii întreabă alte persoane dacă au auzit reclama, în care 
persoanele solicită ca reclama să fie difuzată la radio, chiar cu dedicaţii de la DJ. 


Produceţi un răspuns fizic, emoţional sau mental imediat. Râsete, o strângere de 


* Ibidem, pp. 104-705. 

inimă sau exerciţii mentale ale consumatorilor în timpul unor reclame radiofonice 
contribuie la fixarea în memorie şi reținerea mesajului. 

Folosiţi limba obişnuită, de conversaţie. Fiţi o persoană care comunică clar. Nu vă 
forțați personajele să facă declarații nenaturale. Nu vă aflați în sala de consiliu... nu 
„bolborosiţi”, folosiți doar limbajul clar, simplu şi obişnuit. 


| X.3. Scrierea unei reclame de radio 


În cele mai multe agenţii există un director creativ responsabil cu publicitatea 
radiofonică. Există agenţii specializate în reclama radiofonică, care sunt utilizate de mai 
mulți ani de clienţi şi agenţii pentru a sprijini procesul de creare şi producere a 
reclamelor radiofonice. 

După cum subliniau Russell şi Lane, reclama radiofonică, ca şi reclama de 
televiziune, are ca element de bază promisiunea unui avantaj sau a unei poziţii 
semnificative şi distinctive. O dată ce promisiunea a fost determinată, se poate trece la 
utilizarea „arsenalului” de cuvinte şi sunete pentru a transmite idei despre produsul 
promovat. Printre modurile de însufleţire a mesajului se numără“: 

Simplitatea. Cheia spre producerea unei reclame radiofonice bune este realizarea sa în 

jurul unei idei centrale. Evitaţi ca ascultătorul să fie încurcat de prea multe aspecte 

ale mesajului. Folosiţi cuvinte cunoscute, expresii scurte, o structură simplă a 

propoziției. Țineţi minte că mesajul trebuie să fie redat în limbajul de zi cu zi. Scrieţi 

pentru ureche, nu pentru ochi. Obişnuiţi-vă să citiți mesajul cu voce tare. 

Claritatea. Menţineţi firul gândirii pe o linie dreaptă. Evitaţi elementele divergente. 

Şterge: cuvintele de prisos. (Test: Reclama va avea de suferit, dacă veţi şterge cuvinte? 

Dacă nu, ştergeţi-le). Scrieţi de pe ciornă pe ciornă, până când scenariul dumneavoastră 

devine fără nici o greşeală, clar şi concis. La sfârşitul reclamei, publicul 

dumneavoastră trebuie să înțeleagă exact ceea ce ați încercat să spuneţi. În ciuda 
faptului că reclama cuprinde mai multe fapte, asiguraţi-vă că este inclusă „marea 
idee”. 

Coerenţa. Fiţi sigur că mesajul dumneavoastră curge în secvențe logice, de la primul 
cuvânt la ultimul, folosind cuvinte şi expresii de tranziţie potrivite pentru a fi uşor de 
ascultat. 

Raportul direct. Amintiţi-vă, în ceea ce îi priveşte pe ascultătorii dumneavoastră, să 
vă adresaţi doar lor. Încercaţi să folosiţi un ton cald, personal, ca şi când aţi vorbi cu 
una sau două persoane. Folosiţi frecvent cuvântul „tu". Adresaţi-vă ascultătorilor în 
termeni amuzaţi pe care i-ar folosi ei înşişi. 

e Plăcerea. Nu este necesar să fiți amuzant de dragul amuzamentului, dar nu aveţi de ce 
să fiți posomorât sau respingător. Căutaţi o „cale de mijloc" amicală, vorbiți despre 
produs sau servicii ca şi când v-aţi adresa unui prieten. 

e Credibilitatea. Fiecare produs are punctele lui bune. Spuneți adevărul despre el. 
Evitaţi exagerările evidente; ele ies repede la iveală şi anulează întregul obiectiv al 


*% Ibidem, pp. 105-707. 

reclamei. Fiţi direct; vreţi să transmiteți impresia că sunteți un prieten de nădejde. 

e Interesul. Nimic nu-i face mai repede pe ascultători indiferenți decât o reclamă 
plictisitoare. Produsele şi serviciile nu sunt fascinante prin ele însele; modul în care le 
prezentaţi le face interesante. Încercaţi să oferiţi consumatorului unele informaţii utile, 
ca o recompensă că a ascultat. 

e Distinctivitatea. Faceţi ca mesajul să sune diferit de alte reclame şi faceți ca produsul 
dumneavoastră să fie perceput ca fiind distinct. Folosiţi orice tehnică posibilă - o 
abordare nouă, o expresie muzicală, o calitate a vocii deosebită sau un efect de-sunet 
special -pentru a da reclamei dumneavoastră un caracter distinct. 


X.4. Tehnici de construcție a unei reclame radiofonice 


Fiind un mijloc de comunicare în care cuvintele au rolul principal, radioul se bazează 
mult pe arta de a scrie mesaje cu impact puternic. Totuşi, remarcau Russell şi Lane, la 
fel cum reclamele tipărite şi cele de televiziune folosesc imagini şi elemente grafice 
pentru a mări impactul mesajului, radioul creează imagini mentale cu ajutorul altor 
tehnici. Autorii reclamelor radiofonice pot alege dintre multe tehnici care şi-au dovedit 
capacitatea de a da mai mult înţeles mesajelor, de a atrage atenţia publicului ţintă 
preocupat şi de a menţine această atenţie trează pe întreaga durată a reclamei. Unele 
dintre aceste tehnici se aseamănă cu cele folosite în televiziune”. 

*Umorul. Umorul este o tehnică excelentă pentru domeniul serviciilor şi distribuția cu 
amănuntul. Consumatorii nu raportează niciodată o reclamă la agenția de publicitate 
care a produs-o; ei leagă reclama doar de compania care îşi face publicitate. Astfel, 
umorul poate prezenta o companie ca fiind prietenoasă, plăcută şi cu care se poate 
negocia uşor o vânzare. De obicei, reclamele amuzante au succes pentru că au ies în 
evidenţă dintre sutele de reclame pe care ascultătorii le aud. Umorul este deseori potrivit 
pentru produse ambalate ieftine, produse pe care oamenii le cumpără pentru distracţie. 
Fiţi foarte atent când râdeţi de produs sau de utilizatorul său, sau când tratați prea uşor o 
situație care, în mod normal, este amuzantă. 

Emoţia. Această este o metodă eficient de utilizat când subiectul este, cu adevărat, 
emoţionant. Familia, îngrijirea sănătăţii, donațiile, siguranța şi produsele şi serviciile 
similare folosesc emoțiile pentru a stimula răspunsul din partea publicului țintă. 
Muzica/efectele de sunet. Muzica este aceea care creează atmosfera, iar efectele de sunet 
creează imagini în minţile consumatorilor. Cântecelele pot fi uşor de memorat şi 
eficiente când se raportează direct la produs sau serviciu. 

Spațiile albe. Acesta este, desigur, un termen folosit în publicitatea tipărită. Totuşi, 
spaţiile albe utilizate în radio pot fi extrem de convingătoare. O reclamă de 60 secunde 
poate începe cu muzică sau efecte de sunet, fără că mesajul să fie difuzat, timp de 45 de 
secunde, trezind curiozitatea consumatorilor şi făcându-i să fie gata să accepte un mesaj 
provocator. 

Dialogul. Aceasta este o tehnică importantă, indicată a fi utilizată în multe situaţii. 


* Ibidem, pp. 707-709. 

Dialogul nu se opune consumatorului; permite ascultătorului să tragă cu urechea la 
conversații. Dialogul are, de asemenea, succes când compania care îşi face 
publicitate are un produs care se adresează atât bărbaţilor, cât şi femeilor. Dialogul 
dintre un bărbat şi o femeie permite reclamei să se adreseze ambelor categorii de 
public-țintă. 

Sexul. Reprezintă o soluţie care poate vinde foarte bine, chiar dacă o reclamă radio nu 
poate utiliza decât cuvinte (şi nu imagini) cu tentă sexuală. 

Anunţurile directe. Uneori, cea mai simplă abordare funcţionează cel mai bine. În 
această tehnică, cea mai obişnuită şi cea mai directă dintre toate, un crainic sau o 
personalitate prezintă întregul scenariu. Succesul depinde atât de mesaj, cât şi de 
căldura şi credibilitatea persoanei care prezintă reclama. 

Combinarea. Tehnicile radio pot fi combinate în nenumărate moduri muzică, efecte 
de sunet, un crainic şi un personaj. 


X.5. Etape în producţia radiofonica 


După Russell şi Lane, putea rezuma etapele producţiei unei reclame radiofonice după 
cum urmează: 

1. O agenţie sau o companie numeşte un producător. 

2. Producătorul estimează costul. 

3. Producătorul alege un studio de înregistrări. 

4. Cu ajutorul directorului de distribuţie, în cazul în care este necesar, producătorul 
distribuie rolurile reclamei. 

5. Dacă trebuie inclusă muzică, producătorul alege un director muzical şi selecționează 
muzica sau muzica de arhivă. 

6. Dacă este necesar, se fac repetiții. 

7. Studioul înregistrează muzica şi sunetul în mod separat. 

8. Studioul combină muzica şi sunetul cu vocile. 

9. Producătorul are grijă ca materialul-pilot să fie pregătit pentru distribuţie pe casete şi 
expediat posturilor. 

În concluzie, realizarea unei reclame, indiferent de suportul său media, trebuie să se 
supună unor reguli esențiale: simplitate, coerență internă şi concentrarea pe o singură 
idee principală. Pentru ca numele de brand şi mesajul să fie ținute minte este indicată 
atât repetarea ideii principale în interiorul aceleiaşi reclame, cât şi difuzarea repetată, cu 
o anumită frecvenţă, a reclamei. Frecvența difuzării va fi stabilită prin planul media. 


